open-index/open-wikipedia-markdown huggingface dataset:
സൽമ ജോർജ്ജ്

1970 മുതൽ 1990 വരെ മലയാള ചലച്ചിത്രമേഖലയിൽ സജീവയായിരുന്ന ഒരു ഗായികയാണ് **സൽമ ജോർജ്ജ്**. ഇവർ 40 ചലച്ചിത്രങ്ങളിൽ പാടിയിട്ടുണ്ട്. ചലച്ചിത്രസംവിധായകൻ കെ.ജി. ജോർജ്ജിന്റെ ഭാര്യയും കേരള സൈഗാൾ എന്നറിയപ്പെടുന്ന പാപ്പുക്കുട്ടിഭാഗവതരുടെ മകളുമാണ് സൽമ ജോർജ്ജ്. ഉൾക്കടൽ എന്ന ചിത്രത്തിന് വേണ്ടി ഒ.എൻ.വി. കുറുപ്പ് രചിച്ച് എം.ബി. ശ്രീനിവാസൻ ഈണമിട്ട *ശരദിന്ദു മലർദീപനാളം നീട്ടി* എന്ന ഗാനം സൽമ ജോർജ്ജ് ആലപിച്ചിട്ടുള്ളവയിൽ  ഏറെ ശ്രദ്ധേയമായമാണ്.

## ജീവിതരേഖ
പ്രശസ്ത ഗായകൻ പാപ്പുക്കുട്ടി ഭാഗവതരുടെ ഏക മകൾ ആയി വൈപ്പിൻകരയിൽ ജനിച്ചു. അമ്മ ബേബി. തൃപ്പൂണിത്തുറ ആർ‌എൽ‌വി കോളേജ് ഓഫ് മ്യൂസിക് ആൻഡ് ഫൈൻ ആർട്‌സിൽ നിന്ന് കർണാടക സംഗീതത്തിൽ പഠനം പൂർത്തിയാക്കി. സഹോദരൻ മോഹൻ ജോസ് മലയാള ചലച്ചിത്ര നടനാണ്. 1977 ഫെബ്രുവരി 7-ാം ൹ ചെന്നൈ സെന്റ് മത്തിയാസ് പള്ളിയിൽ വച്ച് മലയാള ചലച്ചിത്ര സംവിധായകൻ കെ ജി ജോർജിനെ വിവാഹം കഴിച്ചു. അവർക്ക് ഒരു മകൻ, നടൻ അരുൺ, ഒരു മകൾ, താര.

## പുരസ്കാരങ്ങൾ

## ഗാനങ്ങൾ

(വിവരങ്ങൾക്ക് കടപ്പാട് - http://www.malayalachalachithram.com/listsongs.php?g=1353)

## അവലംബം

http://www.malayalachalachithram.com/listsongs.php?g=1353

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മിച്ചൽ ബേക്കർ

വിൻഫ്രഡ് **മിച്ചൽ ബേക്കർ** മോസില്ല ഫൗണ്ടേഷന്റെ ഇപ്പോഴത്തെ ചെയർപേഴ്സണും, മോസില്ല കോർപ്പറേഷന്റെ മുൻ ചീഫ് എക്സിക്യുട്ടീവ് ഓഫീസറുമാണ്. മോസില്ല ഫൗണ്ടേഷന്റെ ബിസിനസ് പ്രവർത്തനങ്ങൾ നിയന്ത്രിക്കുന്നതിനു പുറമേ ഇവർ ഫൌണ്ടേഷന്റെ ഡയറക്ടർമാരുടെ ബോർഡിലും അംഗമാണ്. 2005-ൽ ടൈം മാസിക പുറത്തിറക്കിയ ലോകത്തിലെ ഏറ്റവും സ്വാധീനശേഷിയുള്ള 100 വനിതകളുടെ പട്ടികയിൽ മിച്ചലും സ്ഥാനം പിടിച്ചിട്ടുണ്ട്. മിച്ചലിന് ഏഷ്യൻ ചരിത്രത്തിലും, നിയമത്തിലും ബിരുദമുണ്ട്. ഇവർ നെറ്റ്സ്കേപ്പ് കമ്യൂണിക്കേഷൻ കോർപ്പറേഷന്റെ നിയമവകുപ്പും കൈകാര്യം ചെയ്തിട്ടുണ്ട്.
## അവലംബം


വർഗ്ഗം:1957-ൽ ജനിച്ചവർ
ബെന്റ്‌ല ഡിക്കോത്ത

രാജ്യാന്തര ഫുട്ബാൾ മത്സരങ്ങളിൽ സാന്നിധ്യം തെളിയിച്ച, ഫിഫ റഫറിയായ മലയാളി വനിതയാണ് **ബെന്റ്‌ല ഡിക്കോത്ത**. 2001-ൽ രാജ്യാന്തര റഫറി 
എന്ന സ്ഥാനം ലഭിച്ചപ്പോൾ, ഈ പദവിയിലെത്തുന്ന ദക്ഷിണേഷ്യയിൽ നിന്നുള്ള ആദ്യ വനിതയായിരുന്നു ബെന്റ്‌ല ഡിക്കോത്ത.

അണ്ടർ 20 വിമൻസ് വേൾഡ് കപ്പ്, ഒളിമ്പിക്‌സ്, ഏഷ്യാ കപ്പ്, ഏഷ്യൻ ഗെയിംസ്, സൗത്ത് ഈസ്റ്റ് ഏഷ്യ ഗെയിംസ് തുടങ്ങിയ നിരവധി ദേശീയ, അന്തർദ്ദേശീയ ഫുട്‌ബോൾ മത്സരങ്ങളിൽ പങ്കെടുത്തിട്ടുണ്ട്.

2010-ൽ കാട്മണ്ഡുവിൽ നടന്ന ഫിഫ ഫ്യൂച്ചുറോ 3 റഫറി ഇൻസ്ട്രക്ടർ കോഴ്‌സിനു തിരഞ്ഞെടുക്കപ്പെട്ട ആദ്യ ഭാരതീയ വനിതയും ബെന്റ്‌ല 
ഡിക്കോത്തയായിരുന്നു.

## അവലംബം

വർഗ്ഗം:ഫുട്ബോൾ
വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:1972-ൽ ജനിച്ചവർ
മമത ശർമ

ഇന്ത്യയിലെ ദേശീയ വനിതാ കമ്മീഷന്റെ മുൻ അദ്ധ്യക്ഷയായിരുന്നു **മമത ശർമ**. രാജസ്ഥാനിലെ ബുണ്ടി ജില്ലയിലെ മുൻ എം.പി ആയിരുന്നു. 02.08.2011-നാണു മമത വനിതാ കമ്മീഷന്റെ അദ്ധ്യക്ഷയായി സ്ഥാനമേറ്റത്.

ഇന്ത്യൻ  സ്വാതന്ത്ര്യ സമരത്തിൽ രക്തസക്ഷിത്വം വരിച്ച ധര്ലാൽ ദേവതയുടെ പുത്രിയാണ് മമത. 1986-ൽ രാജസ്ഥാൻ റെഡ്ക്രോസ് സൊസൈറ്റിയുടെ എക്സിക്യൂട്ടീവ് മെമ്പറായി  നോമിനേറ്റു ചെയ്യപ്പെട്ടു.തുടർന്ന് രാജസ്ഥാൻ പ്രദേശ്‌ കോൺഗ്രസ്‌ കമ്മിറ്റിയുടെ ജനറൽ  സെക്രട്ടറിയായി അടിച്ചമർത്തപ്പെട്ട വിഭാഗങ്ങൾക്കായി പ്രവർത്തിച്ചു. 
2002-ൽ നടന്ന അസ്സെംബ്ലി തെരഞ്ഞെടുപ്പിൽ വൻ ഭൂരിപക്ഷത്തിൽ  ജയിച്ച ഇവർ കാബിനെറ്റ്‌ വിന്യാസ സമയത്ത് കാബിനെറ്റ്‌ സെക്രട്ടറി ആയി നിയമിക്കപ്പെട്ടു.
മഹാരിഷി ദയാനന്ദ് സരസ്വതി യുണിവെർസിറ്റിയുടെ സെനറ്റ്  അംഗമായി  നോമിനേറ്റു ചെയപെട്ടു. 1995-97, 2002-04 കാലഘട്ടത്തിൽ ടെലിഫോൺ നിർദ്ദേശക സമിതിയിൽ അംഗമായും പ്രവർത്തിച്ചു.

## രാഷ്ട്രീയ ജീവിതം

1985 മുതൽ സജീവ രാഷ്ട്രീയ പ്രവർത്തകയായ ഇവർ 2002-ൽ നടന്ന അസ്സെംബ്ലി തെരഞ്ഞെടുപ്പിൽ വൻ ഭൂരിപക്ഷത്തിൽ  ജയിച്ചു. കാബിനെറ്റ്‌ വിന്യാസ സമയത്ത് കാബിനെറ്റ്‌ സെക്രട്ടറി ആയി നിയമിക്കപ്പെട്ടു. ജനങ്ങളുടെ ആവശ്യങ്ങളറിഞ്ഞു സേവിച്ചതിനുള്ള അംഗീകാരമായിരുന്നു 2003-ൽ വീണ്ടും വൻ ഭൂരിപക്ഷത്തോടെ മമത എം.പി ആയി തിരഞ്ഞെടുക്കപ്പെട്ടത്‌ .ആ വർഷം മത്സരിച്ച 18 വനിതകളിൽ ജയിച്ച ഏക വനിതാ എം.പി മമതയയിരുന്നു. ജനങ്ങളോട് ചെയ്ത നിസ്സ്വാർത്ഥ സേവനത്തിന്റെ ഉത്തമ തെളിവായിരുന്നു ഈ രണ്ടാം വട്ട വിജയം.
2004 മുതൽ 2010 വരെ രാജസ്ഥാൻ പ്രദേശ് മഹിള കോൺഗ്രസിന്റെ പ്രസിഡന്റായി മമത നിയമിക്കപെട്ടു . ഈ 6 വർഷങ്ങളിൽ രാജസ്ഥാനിലെ സാധാരണ ജനവിഭാഗങ്ങളുടെ ഒട്ടനവധി പ്രശ്നങ്ങളിൽ മമത ശബ്ദമുയർത്തി. വിലകയറ്റം, കുടിവെള്ള വിതരണ സംവിധാനത്തിന്റെ ദൗർബല്യത  ഇവക്കെതിരെ ശക്തമായി പോരാടുകയും ദാരിദ്ര്യനിർമാർജ്ജനം, സാക്ഷരത എന്നിവയിൽ സ്ത്രീകളുടെ പങ്കാളിത്തം ഉറപ്പുവരുത്തുകയും ചെയ്തു.

ഇന്ത്യയിൽ ഉടനീളം യാത്ര ചെയ്ത ഇവർ  യുഎസ്എ, ഇംഗ്ലണ്ട്, സ്കോട്ട്ലാൻഡ്‌, ഹോളണ്ട്, ജർമ്മനി, സ്വിറ്റ്സർലൻഡ്, ഫ്രാൻസ്, ബെൽജിയം, ഡെൻമാർക്ക്‌, സിങ്കപ്പൂർ, മധ്യ-പൂർവ രാജ്യങ്ങൾ, തായ്ലാന്റ്, നേപ്പാൾ തുടങ്ങിയ വിദേശ രാജ്യങ്ങളിൽ എല്ലാം സഞ്ചരിച്ചിട്ടുണ്ട് .

വനിതകളുമായി ബന്ധപ്പെട്ട ശാക്തീകരണം, സ്ത്രീധനം, ഭരണഘടനാപരമായ അവകാശങ്ങൾ എനിവക്കെല്ലാം വേണ്ടി ശബ്ധമുയർത്തിയ, ഉയർത്തിക്കൊണ്ടിരിക്കുന്ന ഒരു വ്യക്തിത്വമാണ് മമതയുടെത് .
ദേശീയ വനിതാ കമ്മീഷന്റെ അദ്ധ്യക്ഷ എന്ന നിലയിൽ സ്ത്രീകളുടെ ഉൾനാടൻ തുടിപ്പറിയുവാനും യാഥാർത്ഥ്യങ്ങൾ കണ്ടു മനസ്സിലാക്കുന്നതിനും വേണ്ടി രാജസ്ഥാൻ, മഹാരാഷ്ട്ര, ഉത്തർപ്രദേശ്, മധ്യപ്രദേശ്, കേരളം എന്നീ സംസ്ഥാനങ്ങളിൽ നിരന്തരം യാത്ര ചെയ്തു കൊണ്ടിരിക്കുന്നു.

## അവലംബങ്ങൾ

## സ്രോതസ്സുകൾ
# http://www.thehindu.com/news/national/mamta-sharma-is-ncw-chief/article2316551.ece  
# http://ncw.nic.in/frmcurrentcommission.aspx  
# http://indianexpress.com/tag/national-commission-for-women-chief-mamta-sharma
പോർഷ്യ സിംസൺ-മില്ലർ

2012 ജനുവരി 5 മുതൽ ജമൈക്കയുടെ പ്രധാനമന്ത്രിസ്ഥാനം വഹിക്കുന്ന വ്യക്തിയാണ്  **പോർഷ്യ ലൂക്രേഷ്യ സിംസൺ-മില്ലർ**, ഒ.എൻ, എം.പി. (ജനനം 1945 ഡിസംബർ 12). ഇതിനു മുൻപ് 2006 മാർച്ച് മുതൽ 2007 സെപ്റ്റംബർ വരെ പോർഷ്യ ജമൈക്കൻ പ്രധാനമന്ത്രിയായിരുന്നു. പീപ്പിൾസ് നാഷണൽ പാർട്ടിയുടെ നേതാവായ പോർഷ്യ പ്രധാനമന്ത്രിയായിരുന്ന രണ്ട് കാലയളവുകൾക്കിടയിൽ പ്രതിപക്ഷനേതാവുമായിരുന്നു.

പ്രധാനമന്ത്രിയായിരുന്നപ്പോൾ പ്രതിരോധം, വികസനം, ഇൻഫർമേഷൻ, കായികം എന്നീ വകുപ്പുകളും പോർഷ്യ വഹിച്ചിരുന്നു. പ്രാദേശിക ഭരണം, തൊഴിൽ, സോഷ്യൽസെക്യൂരിറ്റി, കായികം, വിനോദസഞ്ചാരം എന്നീ വകുപ്പുകളും പോർഷ്യ മുൻകാലങ്ങളിൽ കയ്യാളിയിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

*ഔദ്യോഗിക പ്രൊഫൈൽ 
*എക്സ്റ്റൻഡഡ് പ്രൊഫൈൽ

|-

|-

|-

വർഗ്ഗം:വനിതാ പ്രധാനമന്ത്രിമാർ
വർഗ്ഗം:ജമൈക്ക
വർഗ്ഗം:1945-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഷേഖ് ഹസീന

ബംഗ്ലാദേശ് പ്രധാനമന്ത്രിയാണ് **ഷേഖ് ഹസീന** (; ,  ; ജനനം 1947 സെപ്റ്റംബർ 28). 2009 ജനുവരി 9 മുതൽ ഈ സ്ഥാനം വഹിക്കുന്നത് ഹസീനയാണ്. 2014 ജനുവരി 14-ന് നടന്ന തിരഞ്ഞെടുപ്പിലും2018 ‍‍ഡിസംബർ 30ന് നടന്ന തിരഞ്ഞെടുപ്പിലും ഷേഖ് ഹസീന ഈ സ്ഥാനത്തേയ്ക്ക് തിരഞ്ഞെടുക്കപ്പെട്ടു. അതെസമയം 2018ലെ തിരഞ്ഞെടുപ്പ് അട്ടിമറിച്ചാണ് വിജയിച്ചതെന്ന ആക്ഷേപവുമുണ്ടായി. 1996 മുതൽ 2001 വരെയും ഷേഖ് ഹസീന പ്രധാനമന്ത്രിയായിരുന്നു. ഏകദേശം 12 വർഷത്തോളം  ഷേഖ് ഹസീന പ്രതിപക്ഷനേതൃസ്ഥാനത്തുമുണ്ടായിരുന്നു. 1981 മുതൽ ബംഗ്ലാദേശ് അവാമി ലീഗിന്റെ നേതൃസ്ഥാനവും വഹിക്കുന്നുണ്ട്. ഷേഖ് മുജീബുർ റഹ്മാന്റെ അഞ്ചു കുട്ടികളിൽ മൂത്തവളാണ് ഷേഖ് ഹസീന. പരേതനായ ന്യൂക്ലിയാർ ശാസ്ത്രജ്ഞൻ എം.എ. വഹീദ് മിയ ആണ് ഭർത്താവ്.

പ്രതിപക്ഷനേതാവായിരുന്നപ്പോൾ 2004-ൽ ഹസീനയ്ക്കെതിരേ വധശ്രമമുണ്ടായിരുന്നു. 2007-ൽ ഹസീനയെ അഴിമതിക്കുറ്റമാരോപിച്ച് അറസ്റ്റ് ചെയ്യുകയുണ്ടായി. സൈന്യത്തിന്റെ പിന്തുണയുണ്ടായിരുന്ന കെയർടേക്കർ ഭരണകൂടം കൊലപാതകക്കുറ്റവും ഹസീനയ്ക്കുമേൽ ചുമത്തുകയുണ്ടായി.

## 2024 സർക്കാർ വിരുദ്ധപ്രക്ഷോഭം
1971 ൽ ബംഗ്ലാദേശിനെ പാക്കിസ്ഥാനിൽ നിന്നും സ്വതന്ത്രമാക്കിയ വിമോചനയുദ്ധത്തിൽ പങ്കെടുത്ത സ്വാതന്ത്ര്യ സമരസേനാനികളുടെ മക്കൾക്കും കൊച്ചുമക്കൾക്കും ഉൾപ്പടെ രാജ്യത്തെ ഉന്നത സർക്കാർ ജോലികളിൽ സംവരണം നൽകുന്നതിനെതിരെ ആരംഭിച്ച പ്രക്ഷോഭം സർക്കാരിനെതിരെയുള്ള പ്രക്ഷോഭമായി മാറി. ആഗസ്റ്റ് മാസം 05-ാം തിയ്യതി ബംഗ‌്ലാദ‌േശ് പ്രധാനമന്ത്രി സ്ഥാനത്തുനിന്നും രാജിവെച്ചു.

## ഇതും കാണുക
*ഷേഖ് മുജീബുർ റഹ്മാൻ
*ബംഗ്ലാദേശ് അവാമി ലീഗ്
*സിയാവുർ റഹ്മാൻ
*ബംഗ്ലാദേശ് നാഷണലിസ്റ്റ് പാർട്ടി
*ഖാലിദ സിയ

## അവലംബം

## പുറത്തേയ്ക്കുള്ള കണ്ണികൾ
* http://gurumia.com/tag/sheikh-hasina 
* അവാമി ലീഗ് ഔദ്യോഗിക വെബ് സൈറ്റ്
* ഷേഖ് ഹസീനയെപ്പറ്റിയുള്ള ബംഗ്ലാപീഡിയ ലേഖനം 

|-

വർഗ്ഗം:ബംഗ്ലാദേശ് പ്രധാനമന്ത്രിമാർ
വർഗ്ഗം:1947-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബംഗാളികൾ
വർഗ്ഗം:വനിതാ പ്രധാനമന്ത്രിമാർ
ദ സ്റ്റോറി ഓഫ്‌ മൈ ലൈഫ്‌

അമേരിക്കയിലെ ഗ്രന്ഥകർത്താവും, രാഷ്ട്രീയപ്രവർത്തകയും, അദ്ധ്യാപികയുമായിരുന്ന ഹെലൻ കെല്ലർ 1903-ൽ ആദ്യം പ്രസിദ്ധീകരിച്ച ആനി സള്ളിവനോടൊപ്പമുള്ള അവരുടെ ആദ്യകാലജീവിതത്തിലെ അനുഭവങ്ങളെക്കുറിച്ചുള്ള ആത്മകഥയാണ് **ദ സ്റ്റോറി ഓഫ് മൈ ലൈഫ്**.
## അവലംബം

വർഗ്ഗം:ആത്മകഥകൾ
മാർ ബസേലിയോസ് കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി

തിരുവനന്തപുരം ജില്ലയിലെ എൻജിനീയറിംഗ് കോളേജുകളിലൊന്നാണ് **മാർ ബസേലിയോസ് കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി**. 
കേരള യൂണിവേഴ്സിറ്റിയ്ക്ക് കീഴിലുള്ള ഈ കോളേജ് തുടങ്ങിയത് ജൂലൈ 2002-ലാണ്. മലങ്കര കത്തോലിക്ക സഭയുടെ തിരുവനന്തപുരം അതിരൂപതയുടെ മേൽനോട്ടത്തിലുള്ള ഈ കോളേജ് തിരുവനന്തപുരം നഗരത്തിലെ നാലാഞ്ചിറയിലുള്ള മാർ ഇവാനിയോസ് വിദ്യാനഗർ ക്യാമ്പസിൽ സ്ഥിതി ചെയ്യുന്നു. ബിരുദ (ബി.ടെക്), ബിരുദാനന്തര(എം.ടെക്) കോഴ്സുകൾ ഇവിടെ നിലവിലുണ്ട്. ഡോ: ടി.എം. ജോർജ്ജാണ്ണ് ഇപ്പോഴത്തെ പ്രിൻസിപ്പാൾ.  

## ബി.ടെക് കോഴ്സുകൾ
*സിവിൽ എഞ്ചിനീയറിംഗ്
*കംപ്യൂട്ടർ സയൻസ് ആൻഡ് എഞ്ചിനീയറിംഗ്
*ഇലക്ട്രിക്കൽ ആൻഡ് ഇലക്ട്രോണിക്സ് എഞ്ചിനീയറിംഗ്
*ഇലക്ട്രോണിക്സ് ആൻഡ് കമ്യൂണിക്കേഷൻ എഞ്ചിനീയറിംഗ്
*മെക്കാനിക്കൽ എഞ്ചിനീയറിംഗ്

## എം.ടെക് കോഴ്സുകൾ
*സ്ട്രക്ചറൽ എഞ്ചിനീയറിംഗ്
*കംപ്യൂട്ടർ സയൻസ് ആൻഡ് എഞ്ചിനീയറിംഗ്
*പവർ കൺട്രോൾ ആൻഡ് ഡ്രൈവ്‌സ്
*ടെലികമ്യൂണിക്കേഷൻ എഞ്ചിനീയറിംഗ്
*സിഗ്നൽ പ്രൊസസിംഗ്
*മെഷിൻ ഡിസൈൻ

## അവലംബം

വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
മൃദുല സാരാഭായ്

ഒരു ഇന്ത്യൻ സ്വാതന്ത്ര്യസമര സേനാനിയായിരുന്നു **മൃദുല സാരാഭായ്**(6 മേയ് 1911 - 26 ഒക്റ്റോബർ 1974).

## ആദ്യകാല ജീവിതം
വ്യവസായപ്രമുഖനായ അംബാലാൽ സാരാഭായിയുടെയും സരളാദേവിയുടേയും എട്ട് മക്കളിലൊരാളായി അഹമ്മദാബാദിലെ പ്രശസ്തമായ സാരാഭായ് കുടുംബത്തിൽ ജനിച്ചു. ഇന്ത്യൻ ബഹിരാകാശ പദ്ധതിയുടെ പിതാവ് എന്നറിയപ്പെട്ട ശാസ്ത്രജ്ഞൻ വിക്രം സാരാഭായ് സഹോദരനായിരുന്നു. മൃദുലയുടെ സ്കൂൾ വിദ്യാഭ്യാസം വീട്ടിൽ തന്നെയായിരുന്നു. 1928-ൽ ഗുജറാത്ത് വിദ്യാപീഠിൽ കോളേജ് വിദ്യാഭ്യാസം ആരംഭിച്ചുവെങ്കിലും ഉപ്പ് സത്യാഗ്രഹത്തെ തുടർന്ന് അതവസാനിച്ചു. വിദേശോൽപ്പന്നങ്ങൾ ബഹിഷ്കരിക്കുവാനുള്ള ഗാന്ധിജിയുടെ ആഹ്വാനം മൃദുലയെ സ്വാധീനിച്ചു. ഇതേത്തുടർന്ന് വിദേശവിദ്യാഭ്യാസവും അവർ തിരസ്ക്കരിച്ചതായി പറയപ്പെടുന്നു.

## ദേശീയപ്രസ്ഥാനത്തിൽ
പത്താം വയസ്സിൽ തന്നെ കുട്ടികളുടെ ദേശീയ പ്രസ്ഥാനമെന്ന നിലക്ക് ഇന്ദിരാ ഗാന്ധി സംഘടിപ്പിച്ച *വാനരസേനയിൽ* അംഗമായിരുന്നു. 1927-ൽ രാജ്കോട്ടിൽ നടന്ന യൂത്ത് കോൺഫ്രൻസിന്റെ സംഘാടകയായിരുന്നു. ഉപ്പ് സത്യാഗ്രഹത്തിന്റെ സമയത്ത് അവർ കോൺഗ്രസ് സേവാദളിൽ ചേർന്നു. 1934-ൽ ഗുജറാത്തിൽ നിന്നുള്ള എ.ഐ.സി.സി ഡെലിഗേറ്റായി തിരഞ്ഞെടുക്കപ്പെട്ടു. തുടർന്നുള്ള വർഷങ്ങളിൽ മൃദുലയുടെ സ്വതന്ത്ര നിലപാടുകൾ പല നേതാക്കളേയും ചൊടിപ്പിച്ചു. പിന്നീട് പാർട്ടി നാമനിർദ്ദേശം ചെയ്യാൻ വിസമ്മതിച്ചപ്പോൾ സ്വതന്ത്രയായി മത്സരിക്കുകയും വൻ ഭൂരിപക്ഷത്തോടെ വിജയിക്കുകയും ചെയ്തു. 1930-1944 കാലഘട്ടത്തിൽ നിരവധി തവണ ജയിൽവാസം അനുഭവിച്ചിട്ടുണ്ട്. "മൃദുലയെ പോലെ 100 സ്ത്രീകളുണ്ടായിരുന്നുവെങ്കിൽ ഇന്ത്യയിൽ എനിക്കൊരു വിപ്ലവം നടത്താനാകുമായിരുന്നു" എന്ന് മഹാത്മാ ഗാന്ധി പറയുകയുണ്ടായി.

1946-ൽ ജവഹർലാൽ നെഹ്രു അവരെ കോൺഗ്രസ് പാർട്ടിയുടെ ജനറൽ സെക്രട്ടറിമാരിലൊരാളായും കോൺഗ്രസ് വർക്കിങ്ങ് കമ്മറ്റി അംഗമായും നിയമിച്ചു. നവ്‌ഖാലിയിലെ കലാപസമയത്ത് അവർ സ്ഥാനങ്ങൾ രാജിവക്കുകയും ഗാന്ധിജിയോടൊത്ത് കലാപഭൂമിയിൽ പ്രവർത്തിക്കുകയും ചെയ്തു. ഇന്ത്യാ-പാക് വിഭജനസമയത്ത് പഞ്ചാബിൽ കലാപം പൊട്ടിപ്പുറപ്പെട്ടപ്പോൾ മൃദുല അവിടെയെത്തി സമാധാനപ്രവർത്തനങ്ങളിൽ ഏർപ്പെട്ടു. ഈ ശ്രമങ്ങളെ ഇരു രാജ്യങ്ങളിലേയും നേതാക്കൾ പ്രശംസിക്കുകയുണ്ടായി.

സ്വാതന്ത്ര്യാനന്തര ഭാരതത്തിൽ അവർ കോൺഗ്രസ്സുമായി അകന്നു. കാശ്മീർ ഗൂഢാലോചനക്കേസുമായി ബന്ധപ്പെട്ട് തന്റെ സുഹൃത്തായിരുന്ന ഷെയ്ഖ് അബ്ദുള്ളക്ക് വേണ്ടി അവർ ധനസമാഹരണം നടത്തുകയുണ്ടായി. ഈ കേസിൽ വിചാരണ കൂടാതെ കുറച്ചുകാലം അവർക്ക് തടവിൽ കഴിയേണ്ടിവന്നു.

*മൃദുല സാരാഭായ്: റിബൽ വിത്ത് എ കോസ്* എന്ന പേരിൽ അപർണ്ണ ബസു രചിച്ച ജീവചരിത്രം ഓക്സ്ഫോർഡ് യൂണിവേഴ്സിറ്റി പ്രസ്സ് പ്രസിദ്ധീകരിച്ചു.

## അവലംബം

വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:1911-ൽ ജനിച്ചവർ
റഷ്യൻ എഴുത്തുകാരുടെ പട്ടിക

വർഗ്ഗം:റഷ്യൻ സാഹിത്യകാരന്മാർ
വർഗ്ഗം:സോവിയറ്റ് യൂണിയൻ
വർഗ്ഗം:റഷ്യയുമായി ബന്ധപ്പെട്ട പട്ടികകൾ‎
ഭാവന ചിഖാലിയ

ഗുജറാത്തിലെ ജുനാഗഡ് പാർലമെന്റ് നിയോജകമണ്ഡലത്തിൽ നിന്നും ലോക്സഭയിലേയ്ക്ക്  1991 മുതൽ 2004 വരെ തുടർച്ചയായി നാലു പ്രാവശ്യം ആദ്യ വനിതയായിരുന്നു **ഭാവന ചിഖാലിയ**  *Bhavna Chikhalia* (&lrm;; 14 February 1955 &ndash; 28 June 2013) . സംസ്ഥാന മന്ത്രിസഭയിലെ പാർലമെന്ററി കാര്യം, വിനോദസഞ്ചാരം, സാംസ്കാരികം എന്നീ വിഭാഗങ്ങളിൽ മന്ത്രിയായും പ്രവർത്തിച്ചിട്ടുണ്ട്. കൂടാതെ ഭാരതീയ ജനതാ പാർട്ടിയുടെ പാർലമെന്ററി വിങ് സെക്രട്ടറിയായീ 1993 മുതൽ 1996 വരെ പ്രവർത്തിച്ചിട്ടുണ്ട്. പാർട്ടിയുടെ വിപ്പായും 1998-ൽ പാർട്ടിയുടെ വൈസ് പ്രസിഡന്റായും 1999 മുതൽ 2002 വരെ റെയിൽ‌വേ കണ്വെൻഷൻ കമ്മറ്റിയുടെ ചെയർപേഴ്സണായും പ്രവർത്തിച്ചിട്ടുണ്ട്.

വർഗ്ഗം:ലോക്സഭയിലെ വനിതാ അംഗങ്ങൾ
മണിബേൻ പട്ടേൽ

സ്വതന്ത്രസമരസേനാനിയും ഇന്ത്യൻ പാർലമെന്റിലെ മുൻഅംഗവും   സർദ്ദാർ വല്ലഭായ് പട്ടേലിന്റെ മകളുമാണ് **മണിബേൻ പട്ടേൽ**. 1903 ഏപ്രിൽ 3 നു ഗുജറാത്തിലെ ആനന്ദ ജില്ലയിലെ കരംസാദിൽ ജനിച്ചു. നിസ്സഹകരണ പ്രസ്ഥാനത്തിലും ഉപ്പുസത്യാഗ്രഹത്തിലും ക്വിറ്റ് ഇന്ത്യാ പ്രക്ഷോഭത്തിലും  പങ്കെടുത്ത് ജയിൽ‌വാസം അനുഭവിച്ചിട്ടുണ്ട്. സ്വാതന്ത്രാനന്തരം ഗുജറാത്തിലെ മെഹ്സാന  ലോക്സഭാ മണ്ഡലത്തിൽ നിന്നും ജയിച്ചിട്ടുണ്ട്. ബോംബെയിൽ വിദ്യാഭ്യാസം നേടിയ മണിബേൻ പട്ടേൽ 1918-ൽ മഹാത്മാഗാന്ധിയുടെ ബോധനങ്ങൾ സ്വീകരിക്കുകയും അഹമ്മദാബാദിലെ അദ്ദേഹത്തിൻ്റെ ആശ്രമത്തിൽ സ്ഥിരമായി പ്രവർത്തിക്കാൻ തുടങ്ങുകയും ചെയ്തു. 

## ആദ്യകാലം
1903 ഏപ്രിൽ 3-ന് ബ്രിട്ടീഷ് ഇന്ത്യയിലെ ബോംബെ പ്രസിഡൻസിയിലെ കരമസാദിലാണ് പട്ടേൽ ജനിച്ചത്. അമ്മാവൻ വിത്തൽഭായ് പട്ടേലാണ് അവളെ വളർത്തിയത്. ബോംബെയിലെ ക്യൂൻ മേരി ഹൈസ്‌കൂളിൽ പ്രാഥമിക വിദ്യാഭ്യാസം പൂർത്തിയാക്കി. 1920-ൽ അഹമ്മദാബാദിലേക്ക് താമസം മാറിയ അവർ മഹാത്മാഗാന്ധി ആരംഭിച്ച രാഷ്ട്രീയ വിദ്യാപീഠ സർവകലാശാലയിൽ ചേർന്നു. 1925-ൽ ബിരുദം നേടിയ ശേഷം മണിബേൻ പട്ടേൽ അവളുടെ പിതാവിനെ സഹായിക്കാൻ പോയി. 

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:1903-ൽ ജനിച്ചവർ
ശാരദാ മുഖർജി

ഗുജറാത്ത്, ആന്ധ്രാപ്രദേശ് എന്നീ സംസ്ഥാനങ്ങളുടെ ഗവർണറായി സേവനം അനുഷ്ഠിച്ച വനിതയാണ് **ശാരദാ മുഖർജി** **Sharda Mukherjee** (born 24 February 1919,) മഹാരാഷ്ട്രയിലെ രത്നഗിരി ലോകസഭാമണ്ഡലത്തിൽ നിന്നും 3, 4 ലോകസഭകളിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.
## അവലംബം


വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:1919-ൽ ജനിച്ചവർ
വർഗ്ഗം:ആന്ധ്രാപ്രദേശിന്റെ ‌ഗവർണർമാർ
പദ്മജ നായിഡു

സ്വാതന്ത്ര സമര സേനാനിയും സരോജിനി നായിഡുവിന്റെ മകളുമായിരുന്നു **പദ്മജ നായിഡു** (1900 - May 2, 1975).);.സ്വാതന്ത്രാനന്തരം 1956 മുതൽ 1967 വരെ പശ്ചിമ ബംഗാൾ ഗവർണർ പദവി വഹിച്ചു. പദ്മജ  ക്വിറ്റ് ഇന്ത്യാ പ്രക്ഷോഭത്തിൽ പങ്കെടുത്ത് ജയിൽ‌വാസം അനുഭവിച്ചിട്ടുണ്ട്. അന്താരാഷ്ട്ര റെഡ്ക്രോസിലും ഇന്ത്യൻ റെഡ്ക്രോസ് സൊസൈറ്റിയിലും പ്രവർത്തിച്ചിട്ടുണ്ട്.
## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:പശ്ചിമ ബംഗാളിന്റെ ഗവർണ്ണർമാർ
വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1900-ൽ ജനിച്ചവർ
മാർഗരറ്റ് ആൽ‌വ

നാല് തവണ രാജ്യസഭാംഗം, ഒരു തവണ ലോക്സഭാംഗം, മുൻ സംസ്ഥാന ഗവർണർ, മുൻ കേന്ദ്രമന്ത്രി, കോൺഗ്രസ് പാർട്ടിയുടെ വക്താവ് എന്നീ നിലകളിൽ പ്രവർത്തിച്ച കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ** മാർഗരറ്റ് ആൽവ.(ജനനം: 14 ഏപ്രിൽ 1942) ** 2022-ലെ ഉപ-രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായ ജഗദീപ് ധൻകറിനെതിരെ പ്രതിപക്ഷത്തിൻ്റെ സ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.

## ജീവിതരേഖ
കർണാടകയിലെ ദക്ഷിണ കന്നഡ ജില്ലയിലെ മംഗലൂരു നഗരത്തിൽ പോൾ ആൻറണി നസ്രത്തിൻ്റെയും എലിസബത്തിൻ്റെയും മകളായി 1942 ഏപ്രിൽ 14ന് ജനനം. പ്രാഥമിക വിദ്യാഭ്യാസത്തിനു ശേഷം ബാംഗ്ലൂരിലെ മൗണ്ട് കാർമ്മൽ കോളേജിൽ നിന്ന് ബിരുദവും ബാംഗ്ലൂർ യൂണിവേഴ്സിറ്റി ലോ കോളേജിൽ നിന്ന് നിയമബിരുദവും നേടി. അഭിഭാഷകയായി ഔദ്യേഗിക ജീവിതമാരംഭിച്ച മാർഗരറ്റ് 1975 മുതൽ 1978 വരെ ഡൽഹിയിലെ വൈ.ഡബ്ല്യു.സി.എ(യങ് വിമൻ ക്രിസ്ത്യൻ അസോ.) സംസ്ഥാന പ്രസിഡൻറായും പ്രവർത്തിച്ചു.

## രാഷ്ട്രീയ ജീവിതം
1969-ൽ കോൺഗ്രസ് പാർട്ടിയിൽ അംഗമായതോടെയാണ് രാഷ്ട്രീയ ജീവിതം ആരംഭിക്കുന്നത്.
1972-ൽ എ.ഐ.സി.സി അംഗമായി തിരഞ്ഞെടുക്കപ്പെട്ടു.
1975-ൽ എ.ഐ.സി.സിയുടെ ജോയിൻ്റ് സെക്രട്ടറിയായ മാർഗരറ്റ് 1974 മുതൽ 1998 വരെ തുടർച്ചയായി 24 വർഷം കർണാടകയിൽ നിന്നുള്ള രാജ്യസഭാംഗമായിരുന്നു. 1984 മുതൽ 1989 വരെയും 1991 മുതൽ 1996 വരെയും സംസ്ഥാന ചുമതലയുള്ള കേന്ദ്ര മന്ത്രിയായും 1999 മുതൽ 2004 വരെ ഉത്തര കന്നഡയിൽ നിന്നുള്ള ലോക്സഭാംഗമായും പ്രവർത്തിച്ചു.

2004-ലെ ലോക്സഭ തിരഞ്ഞെടുപ്പിൽ ഉത്തര കന്നഡയിൽ നിന്ന് വീണ്ടും മത്സരിച്ചെങ്കിലും ബി.ജെ.പിയുടെ അനന്ത് കുമാർ ഹെഗ്ഡേയോട് പരാജയപ്പെട്ടു. 2009 മുതൽ 2014 വരെ ഉത്തരാഖണ്ഡ്, രാജസ്ഥാൻ, ഗുജറാത്ത്, ഗോവ എന്നിവിടങ്ങളിൽ ഗവർണറായും പ്രവർത്തിച്ച മാർഗരറ്റ് 2022-ലെ ഉപ-രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായ ജഗദീപ് ധൻകറിനെതിരെ പ്രതിപക്ഷ സ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.

** പ്രധാന പദവികളിൽ **

* 1969 : കോൺഗ്രസ് പാർട്ടി അംഗം
* 1972-1973 : എ.ഐ.സി.സി അംഗം, കൺവീനർ കർണാടക പ്രദേശ് കോൺഗ്രസ് വിമൻസ് ഫ്രൻറ്
* 1974-1980 : രാജ്യസഭാംഗം, (1)
* 1975-1976 : കൺവീനർ, കോൺഗ്രസ് പാർലമെൻ്ററി പാർട്ടി
* 1975-1977 : ജോയിൻ്റ് സെക്രട്ടറി, എ.ഐ.സി.സി
* 1978-1980 : ജനറൽ സെക്രട്ടറി,  കർണാടക പി.സി.സി
* 1980-1986 : രാജ്യസഭാംഗം, (2)
* 1983-1985 : വൈസ് ചെയർമാൻ, രാജ്യസഭ
* 1983-1988 : ദേശീയ കൺവീനർ, മഹിളാ കോൺഗ്രസ്
* 1984-1985 : സംസ്ഥാന ചുമതലയുള്ള കേന്ദ്രമന്ത്രി
* 1985-1989 : സംസ്ഥാന ചുമതലയുള്ള കേന്ദ്ര മന്ത്രി
* 1986-1992 : രാജ്യസഭാംഗം, (3)
* 1991-1996 : സംസ്ഥാന ചുമതലയുള്ള കേന്ദ്ര മന്ത്രി
* 1992-1998 : രാജ്യസഭാംഗം, (4)
* 1993-1995 : ഡെപ്യൂട്ടി ചീഫ് വിപ്പ്, രാജ്യസഭ
* 1999-2004 : ലോക്സഭാംഗം, ഉത്തര കന്നഡ
* 2000-2001 : ചെയർമാൻ, വനിതാ ശാക്തീകരണ കമ്മിറ്റി
* 2004-2009 : ജനറൽ സെക്രട്ടറി, എ.ഐ.സി.സി
* 2009-2012 : ഗവർണർ, ഉത്തരാഖണ്ഡ്
* 2012-2014 : ഗവർണർ, രാജസ്ഥാൻ
* 2014 : ഗവർണർ, ഗുജറാത്ത് & ഗോവ

** പുരസ്കാരങ്ങൾ **

* മൈസൂർ യൂണിവേഴ്സിറ്റിയുടെ ബിരുദ ഡോക്ട്രേറ്റ് (1989)
* മഹിള ശിരോമണി അവാർഡ് (1991)
* രാജീവ് ഗാന്ധി എക്സലൻസ് അവാർഡ് (1991)

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:രാജസ്ഥാന്റെ ഗവർണർമാർ
വർഗ്ഗം:ഗുജറാത്തിന്റെ ‌ഗവർണർമാർ
വർഗ്ഗം:കർണാടകയിൽ നിന്നും രാജ്യസഭയിൽ അംഗമായവർ
വർഗ്ഗം:1942-ൽ ജനിച്ചവർ
വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ലോക്സഭയിലെ വനിതാ അംഗങ്ങൾ
കൽപ്പന ദത്ത

ഒരു ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയുമായിരുന്നു **കൽപ്പന ദത്ത**(കൽപ്പന ജോഷി)(27 ജൂലൈ 1913 – 8 ഫെബ്രുവരി 1995). 1930-ൽ സൂര്യ സെന്നിന്റെ നേതൃത്വത്തിൽ നടന്ന സായുധ സമരത്തിന്റെ ഭാഗമായി ചിറ്റഗോംഗ് ആയുധശാല ആക്രമണത്തിൽ പങ്കെടുത്തിരുന്നു. പിന്നീട് ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്നു. 

## ആദ്യകാല ജീവിതം
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലെ ചിറ്റഗോങ് ജില്ലയിൽ, ശ്രീപുരിൽ ജനിച്ചു. 1929-ൽ മെട്രിക്കുലേഷൻ പരീക്ഷ പാസ്സായ ശേഷം കൊൽക്കത്തയിലെ ബേതൂൺ കോളേജിൽ ബിരുദവിദ്യാർത്ഥിനിയായി. വൈകാതെ അവർ “ഛാത്രി സംഘ” എന്ന വിദ്യാർത്ഥി സംഘടനയിൽ അംഗമായി

## സായുധ പ്രതിരോധ പ്രസ്ഥാനം
1930 ഏപ്രിൽ 18-നായിരുന്നു ചിറ്റഗോങ് ആയുധപ്പുര ആക്രമണം. 1931 മേയ് മാസത്തിൽ കൽപ്പന സൂര്യ സെൻ നേതൃത്വം നൽകിയ ഇന്ത്യൻ റിപ്പബ്ലിക്കൻ ആർമിയിൽ അംഗമായി. അതേ വർഷം സെപ്റ്റംബറിൽ ചിറ്റഗോങിലെ യൂറോപ്യൻ ക്ലബ്ബ് ആക്രമിക്കുക എന്ന ദൗത്യം കൽപ്പന, പ്രീതിലത വാദേദാർ എന്നിവരെ ഏൽപ്പിച്ചു. എന്നാൽ ഇതിന്റെ മുന്നൊരുക്കത്തിനായി പരിസരനിരീക്ഷണം നടത്തവേ കൽപ്പന അറസ്റ്റ് ചെയ്യപ്പെട്ടു. ജാമ്യത്തിൽ പുറത്തിറങ്ങി ശേഷം ഒളിവിൽ പോയി. 1933 ഫെബ്രുവരി 17-ന് പോലീസ് ഇവരുടെ ഒളിത്താവളം വളഞ്ഞ് സൂര്യ സെന്നിനെ അറസ്റ്റ് ചെയ്തുവെങ്കിലും കൽപ്പന രക്ഷപെട്ടു. 1933 മേയ് 19-ന് വീണ്ടും അറസ്റ്റിലായി.

## വിചാരണ, നാടുകടത്തൽ
ചിറ്റഗോങ് ആയുധപ്പുര ആക്രമണക്കേസിന്റെ വിചാരണയെത്തുടർന്ന് കൽപ്പനയെ ജീവപര്യന്തം നാടുകടത്തുവാൻ വിധിയുണ്ടായി. 1939-ൽ മോചിതയായ അവർ 1940-ൽ കൊൽക്കത്ത യൂണിവേഴ്സിറ്റിയിൽ നിന്ന് ബിരുദമെടുത്തു. ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്ന കൽപ്പന ചിറ്റഗോങിൽ നിന്ന് ബംഗാൾ നിയമസഭയിലേക്ക് മൽസരിച്ചുവെങ്കിലും പരാജയപ്പെട്ടു. 

1995 ഫെബ്രുവരി 8-ന് കൊൽക്കത്തയിൽ നിര്യാതയായി.

## കുടുംബം
1943-ൽ പാർട്ടിയുടെ ജനറൽ സെക്രട്ടറിയായിരുന്ന പുരൺ ചന്ദ് ജോഷിയെ വിവാഹം കഴിച്ചു. ഇവർക്ക് ചന്ദ്, സൂരജ് എന്നീ രണ്ട് മക്കളാണ്. ചന്ദ് ജോഷി അറിയപ്പെടുന്ന ഒരു പത്രപ്രവർത്തകനും എഴുത്തുകാരനുമാണ്. ഇദ്ദേഹത്തിന്റെ ഭാര്യ മാനിനി ചാറ്റർജി ചിറ്റഗോങ് ആയുധപ്പുര ആക്രമണത്തെക്കുറിച്ച് *ഡു ആന്റ് ഡൈ: ദി ചിറ്റഗോങ് അപ്റൈസിങ്ങ്* എന്ന പേരിൽ ഒരു പുസ്തകം രചിച്ചിട്ടുണ്ട്.

## അഭ്രപാളിയിൽ
2010-ൽ ചിറ്റഗോങ് ആയുധപ്പുര ആക്രമണത്തെ ആസ്പദമാക്കി നിർമ്മിച്ച '"ഖേലെ ഹം ജീ ജാൻ സെ" എന്ന ചിത്രത്തിൽ ദീപിക പദുക്കോൺ, 2012 ഒക്റ്റോബർ 12-ന് പുറത്തിറങ്ങിയ "ചിറ്റഗോങ്ങ്" എന്ന ചിത്രത്തിൽ ദേവിന സേത്ത് എന്നിവർ കൽപ്പന ദത്തയുടെ വേഷമഭിനയിച്ചു.

## അവലംബം

## പുറത്തേക്കുള്ള കണ്ണികൾ
*Women in India and Pakistan: The Struggle for Independence from British Rule (Part 3) 

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1913-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:ഫെബ്രുവരി 8-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
കേശവൻ വെള്ളിക്കുളങ്ങര

മലയാള സാഹിത്യകാരനും സാമൂഹികപ്രവർത്തകനുമായിരുന്നു **പ്രൊഫ. കേശവൻ വെള്ളിക്കുളങ്ങര** (23 നവംബർ 1944 - 3 മാർച്ച് 2014).  കഥ, ബാലസാഹിത്യം, വിവർത്തനം, ലേഖനം, ശാസ്ത്രം തുടങ്ങിയ സാഹിത്യശാഖകളിൽ ഗ്രനഥകാരൻ, എഡിറ്റർ, സമ്പാദകൻ എന്നീ നിലകളിൽ നൂറിലധികം ഗ്രനഥങ്ങൾ പ്രസിദ്ധീകരിച്ചു. കേരള സാഹിത്യ അക്കാദമിയുടെ 2005ലെ ശ്രീപത്മനാഭസ്വാമി പുരസ്‌കാരം ലഭിച്ചിട്ടുണ്ട്. നിരവധി റേഡിയോ നാടകങ്ങളിൽ അഭിനയിച്ചിട്ടുണ്ട്.

## ജീവിതരേഖ
തൃശൂർ നെടുമ്പാൾ തൊഴുക്കാട്ടു വീട്ടിൽ നാണു മേനോന്റെയും നാരായണിയമ്മയുടെയും മകനാണ്. ഇരിങ്ങാലക്കുട ക്രൈസ്റ് കോളജ്, മഹാരാജാസ് കോളജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി. മാല്യങ്കര എസ്എൻഎം. കോളജിൽ ഊർജതന്ത്രം വിഭാഗത്തിൽ അധ്യാപകനായിരുന്നു. 2000 ൽ ഉദ്യോഗത്തിൽ നിന്നും വിരമിച്ചു.

കേരളശാസ്ത്രസാഹിത്യപരിഷത്തിന്റെ വൈസ് പ്രസിഡന്റ്, പ്രസിദ്ധീകരണസമിതി കൺവീനർ, യൂറീക്ക പത്രാധിപർ, ഇസ്കസ്ഐപ്സോ സംസ്ഥാന സെക്രട്ടറി, സ്റ്റെപ്സ് പ്രസിഡന്റ്, കേരളയുക്തിവാദിസംഘം വൈസ് പ്രസിഡന്റ്, സാക്ഷരതാസമിതി ജില്ലാ കോഓർഡിനേറ്റർ, ഗ്രനഥശാലാസംഘം തൃശൂർ ജില്ലാ ഉപദേശകസമിതി അംഗം, കാൻഫെഡ് തൃശൂർ ജില്ലാ വൈസ്പ്രസിഡന്റ്, കേരളബാലസാഹിത്യഅക്കാദമി പ്രസിഡന്റ്, ബാലശാസ്ത്രഅക്കാദമി പ്രസിഡന്റ്, ഇന്ത്യൻ നാഷണൽ കോൺഗ്രസ് കൊടുങ്ങല്ലൂർ ബ്ലോക്ക് വൈസ് പ്രസിഡന്റ്  എന്നീ നിലകളിൽ പ്രവർത്തിച്ചു.  യുക്തിരേഖ, ശാസ്ത്രകേരളം, യുറീക്ക, ഗ്രേറ്റ് മാർച്ച് എന്നിവയുടെ പത്രാധിപരായും പത്രാധിപസമിതി അംഗമായിരുന്നു.

## കൃതികൾ

*അത്ഭുതബാലൻ
*ബാലശാസ്ത്രസാഹിത്യം മലയാളത്തിൽ
*ആപ്പിൾക്കുട്ടൻ
*ഗാലിയ എന്ന പെൺകുട്ടി
*അത്ഭുതമാളിക
*അക്ഷരത്തോണി
* പിണക്കവും ഇണക്കവും
*പോരാട്ടത്തിന്റെ കഥ
*അല്പം അറിയാം
*ബിജു പഠിച്ച ശാസ്ത്രസത്യങ്ങൾ
*കണ്ണനൊരു കത്ത്
*ഭൂമിയെ രക്ഷിക്കുക
*ആകാശത്തെയും
*കേരളഭരണം മലയാളത്തിൽ
*ശാസ്ത്രമിഠായികൾ
*അമ്മാവന്റെ അത്ഭുതയന്ത്രം
*ഭൂപ്രദക്ഷിണം
*മിഠായിക്കഥകൾ
*പപ്പടം കാച്ചി
*പൂരമാമ്പഴം
*ഉറുമ്പുരാക്ഷസൻ
*ശാസ്ത്രരീതി
*കഥപറയും കാലം
*ഉറുമ്പുരാക്ഷസൻ
*പോരാട്ടത്തിന്റെ കഥ
*ആചാര്യദേവോഭവ
*അരിപ്പ
*ടെലിഫോണിന്റെ കഥ 

## പുരസ്കാരങ്ങൾ
*കേരള സാഹിത്യ അക്കാദമിയുടെ 2005ലെ ശ്രീപത്മനാഭസ്വാമി പുരസ്‌കാരം
*ബാലസാഹിത്യത്തിനുള്ള സയൻസ് ലിറ്ററേച്ചർ പുരസ്‌കാരം 
* ഏറ്റവും നല്ല അനൗപചാരിക വിദ്യാഭ്യാസ പ്രവർത്തകനുള്ള കാൻഫെഡിന്റെ പി.ടി. ഭാസ്‌കരപ്പണിക്കർ അവാർഡ്

## അവലംബം

വർഗ്ഗം:മലയാള ബാലസാഹിത്യകാരന്മാർ
വർഗ്ഗം:ബാലസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:ശാസ്ത്രസാഹിത്യകാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1944-ൽ ജനിച്ചവർ
വർഗ്ഗം:നവംബർ 23-ന് ജനിച്ചവർ
വർഗ്ഗം:മാർച്ച് 4-ന് മരിച്ചവർ
വർഗ്ഗം:2014-ൽ മരിച്ചവർ
കുഞ്ഞൻ ദൈവത്താൻ

തിരുവിതാംകൂർ ഹിന്ദു പുലയസമാജത്തിന്റെ പ്രസിഡന്റും ശ്രീമൂലം പ്രജാസഭാംഗവുമായിരുന്നു **കുഞ്ഞൻ ദൈവത്താൻ**. 1928-30 കാലത്തായിരുന്നു ശ്രീമൂലം പ്രജാസഭാംഗമായിരുന്നത്.  1929-ൽ ചെങ്ങന്നൂരിലെ ജോൺ മെമ്മോറിയൽ പ്രസ്സിൽ നിന്ന് കുറുമ്പൻ ദൈവത്താന്റെ ജീവചരിത്രം പ്രസിദ്ധീകരിച്ചിട്ടുണ്ട്. 
## അവലംബം


വർഗ്ഗം:ശ്രീമൂലം പ്രജാസഭാ അംഗങ്ങൾ
അനുരാധ പട്വാൾ

ഒരു ചലച്ചിത്രഗായികയാണ് **അനുരാധ പട്വാൾ**(ജനനം: ഒക്ടോബർ 27, 1952).ഹിന്ദി, മറാത്തി, തമിഴ് തുടങ്ങിയ നിരവധി ഭാഷകളിൽ പാടിയിട്ടുണ്ട്. 2017- ൽ ഇന്ത്യയുടെ നാലാമത്തെ ബഹുമതിയായ പത്മശ്രീ ലഭിച്ചു. അവർക്ക് ദേശീയ ചലച്ചിത്ര പുരസ്കാരം ആയ ഫിലിം ഫെയർ അവാർഡ് നാലു തവണ ലഭിക്കുകയുണ്ടായി.
## ജീവിതരേഖ
മഹാരാഷ്ട്രയിലെ ഒരു ബ്രാഹ്മണകുടുംബത്തിൽ ജനിച്ചു. സേവിയർ കോളേജിൽ വിദ്യാഭ്യാസം പൂർത്തിയാക്കി. അമിതാഭ് ബച്ചനും ജയ ബച്ചനും അഭിനയിച്ച അഭിമാൻ എന്ന ചലച്ചിത്രത്തിലൂടെ ഗായികയായി അരങ്ങേറി. 1989ൽ മികച്ച ഗായികയ്ക്കുള്ള ദേശീയപുരസ്കാരം ലഭിച്ചു.
## സിനിമകൾ
*A B C D
*ഭീഗി പല്ലക്ക് 
*കൻഹാ റേ
*ചാന്ദ്നി ഹായ്
*പ്രേം ഹായ് ജീവൻ
## പുരസ്കാരങ്ങൾ
*പത്മശ്രീ (2017)
*മികച്ച ഗായികയ്ക്കുള്ള ദേശീയപുരസ്കാരം(1989)
*മികച്ച ഗായികയ്ക്കുള്ള ഫിലിംഫെയർ അവാർഡ്(1986)
*മികച്ച ഗായികയ്ക്കുള്ള ഫിലിംഫെയർ അവാർഡ്(1991)
*മികച്ച ഗായികയ്ക്കുള്ള ഫിലിംഫെയർ അവാർഡ്(1992)
*മികച്ച ഗായികയ്ക്കുള്ള ഫിലിംഫെയർ അവാർഡ്(1993)

## അവലംബം


വർഗ്ഗം:1952-ൽ ജനിച്ചവർ
വർഗ്ഗം:ഒക്ടോബർ 27-ന് ജനിച്ചവർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
ജോസഫ് ഗാട്‌നർ

ജർമൻകാരനായ ഒരു സസ്യശാസ്ത്രജ്ഞനായിരുന്നു **ജോസഫ് ഗാട്‌നർ**. Joseph Gaertner. വിത്തുകളെപ്പറ്റിയുള്ള De Fructibus et Seminibus Plantarum (1788-1792) എന്ന ഗ്രന്ഥത്താൽ പ്രശസ്തനാണ്. സസ്യശാസ്ത്രത്തിൽ Gaertn. എന്ന ചുരുക്കെഴുത്ത് ഇദ്ദേഹത്തെ സൂചിപ്പിക്കാൻ ഉപയോഗിക്കുന്നു.
## ജീവചരിത്രം
കാൽവിലാണ് ഗാട്‌നർ ജനിച്ചത്. ആൽബ്രെക്റ്റ് വോൺ ഹല്ലറുടെ കീഴിൽ ഗട്ടിംഗനിൽ പഠിച്ചു. അദ്ദേഹം പ്രാഥമികമായി പ്രകൃതിശാസ്ത്രജ്ഞനായിരുന്നു. മാത്രമല്ല ഭൗതികശാസ്ത്രത്തിലും സുവോളജിയിലും പ്രവർത്തിച്ചു. മറ്റ് പ്രകൃതിശാസ്ത്രജ്ഞരെ കാണാൻ അദ്ദേഹം ധാരാളം യാത്ര ചെയ്തു. 1760-ൽ ട്യൂബിംഗെനിലെ അനാട്ടമി പ്രൊഫസറായ അദ്ദേഹം 1768-ൽ സെന്റ് പീറ്റേഴ്‌സ്ബർഗിൽ സസ്യശാസ്ത്ര പ്രൊഫസറായി നിയമിതനായി. പക്ഷേ 1770-ൽ കാലുവിലേക്ക് മടങ്ങി.
## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യശാസ്ത്രജ്ഞർ
വർഗ്ഗം:ജർമ്മൻ ശാസ്ത്രജ്ഞർ
വർഗ്ഗം:1732-ൽ ജനിച്ചവർ
വർഗ്ഗം:1791-ൽ മരിച്ചവർ
ആഗ്നസ് ആർബർ

റോയൽ സൊസൈറ്റിയിലെ ഫെല്ലോ ആയിരുന്ന ഒരു ബ്രിട്ടീഷ് ജീവശാസ്ത്രജ്ഞ ആയിരുന്നു **ആഗ്നസ് ആർബർ**. Agnes Arber. (ജനനം23 February 1879 – മരണം 22 March 1960). ലണ്ടനിൽ ജനിച്ചുവെങ്കിലും ജീവിതത്തിലെ മിക്ക കാലവും കേംബ്രിജ്ജിലാണ് ഇവർ ചിലവഴിച്ചത്. ഫെലോ ഓഫ് ദി റോയൽ സൊസൈറ്റി ആയി തെരഞ്ഞെടുക്കപ്പെട്ട ആദ്യ വനിതാ സസ്യശാസ്ത്രജ്ഞയും ഏതു വിഭാഗത്തിലെയും മൂന്നാമത്തെയും സ്ത്രീയുമായിരുന്നു ആഗ്നസ് ആർബർ. Linnean Society of London ന്റെ സ്വർണ്ണമെഡൽ കിട്ടിയ ആദ്യവനിതയും ഇവർ ആയിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യശാസ്ത്രജ്ഞർ
വർഗ്ഗം:1879-ൽ ജനിച്ചവർ
ശീതൾ സാഥെ

ഗായികയും കവിയും ദളിത് ആക്റ്റിവിസ്റ്റുമാണ് **ശീതൾ സാഥെ** . കബീർ കലാ മഞ്ച് എന്ന സാംസ്കാരിക പ്രസ്ഥാനവുമായി ബന്ധപ്പെട്ടു പ്രവർത്തിക്കുന്നു. നക്സലൈറ്റ് എന്ന് ആരോപിക്കപ്പെട്ട് 2011 മേയിൽ മുംബൈയിൽ തീവ്ര വാദ വിരുദ്ധ സേന അറസ്റ്റ് ചെയ്യാൻ ശ്രമിച്ചിരുന്നു. പിന്നീട്ഒളിവിൽ പോയ ഇവർ 2013 ൽ പോലീസിനു കീഴടങ്ങി.   ഭർത്താവ് സച്ചിൻ മാലിയും കബീർ കലാ മഞ്ച് പ്രവർത്തകനാണ്.
## ജീവിതരേഖ
മുംബൈ കസേവാഡി ചേരി സ്വദേശിയായ സന്ധ്യയുടെ മകളാണ്. പിതാവ് മരിച്ചു. കുട്ടിക്കാലം മുതലേ കലാപ്രവർത്തനങ്ങളിൽ മികവു കാട്ടി. മുംബൈ ഫെർഗ്യൂസൺ കോളേജിൽ നിന്ന് കോമേഴ്സിൽ ബിരുദാനന്ദര ബിരുദം നേടിയിട്ടുണ്ട്.
ആനന്ദ് പട്‌വർദ്ധൻ സംവിധാനം ചെയ്ത ജയ് ഭീം കോമ്രേഡ് എന്ന ഡോക്യുമെന്ററിയിൽ കബീർ കലാ മഞ്ച് പ്രവർത്തനങ്ങളും ശീതളിന്റെ ഗാനങ്ങളും ഉണ്ട്.  

## അവലംബം


വർഗ്ഗം:ജനകീയ ഗായകർ
വർഗ്ഗം:ദളിത് രാഷ്ട്രീയം
സി.ബി. ചന്ദ്രബാബു

സി.പി.ഐ.(എം) ആലപ്പുഴ ജില്ലാ സെക്രട്ടറിയും സംസ്ഥാനകമ്മറ്റി അംഗവുമാണ് **സി.ബി. ചന്ദ്രബാബു**. പതിനാറാം ലോകസഭയിലേക്ക് ആലപ്പുഴയിൽ നിന്ന് എൽ.ഡി.എഫ് സ്ഥാനാർത്ഥിയായി മത്സരിക്കുന്നു.
## ജീവിതരേഖ
ആലപ്പുഴ അരൂർ ചെമ്പകപ്പറമ്പിൽ പരേതനായ ബാലചന്ദ്രന്റെയും ലീലാമണിയുടെയും മൂത്ത മകനാണ്.  അടിയന്തരാവസ്ഥക്കാലത്ത് ദേശാഭിമാനി സ്റ്റഡി സർക്കിളിലൂടെ പൊതുരംഗത്തെത്തി. കെ.എസ്.വൈ.എഫിന്റെയും  ഡി.വൈ.എഫ്.ഐ.യുടെയും നേതൃനിരയിൽ പ്രവർത്തിച്ചു. ഡി.വൈ.എഫ്.ഐ ആലപ്പുഴ ജില്ലാ പ്രസിഡന്റും സംസ്ഥാന ട്രഷററുമായി. 88 മുതൽ കേന്ദ്ര നിർവാഹക സമിതി അംഗമായും പ്രവർത്തിച്ചു. 2000 -05ൽ അരൂർ പഞ്ചായത്ത് അംഗമായിരുന്നു. 2009ൽ സി.പി.ഐ.എം ആലപ്പുഴ ജില്ലാ സെക്രട്ടറിയും സംസ്ഥാന കമ്മിറ്റി അംഗവുമായി. സി.ഐ.ടി.യു ജില്ലാ ജോയിന്റ് സെക്രട്ടറി, സംസ്ഥാനകമ്മിറ്റി അംഗം, ഇൻഡസ്ട്രിയൽ എംപ്ലോയീസ് യൂണിയൻ സെക്രട്ടറി, ജില്ലാ ലോറി ട്രാൻസ്പോർട്ട് ഡ്രൈവേഴ്സ് ആൻഡ് ക്ലീനേഴ്സ് സെക്രട്ടറി, ആലപ്പുഴ ജില്ലാ കൺസ്ട്രക്ഷൻ വർക്കേഴ്സ് യൂണിയൻ സെക്രട്ടറി എന്നീ നിലകളിലും പ്രവർത്തിക്കുന്നു. സംസ്ഥാന സഹകരണബാങ്ക് ഡയറക്ടർ ബോർഡ് അംഗമായിരുന്നു.

## തിരഞ്ഞെടുപ്പുകൾ

## അവലംബം

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
മുടിയൻപച്ച

ആസ്റ്ററേസീ സസ്യകുടുംബത്തിലെ ഒരു കളയാണ്  **മുടിയേന്ദ്രപ്പച്ച** അഥവാ **മുടിയൻപച്ച**. . 30 സെന്റിമീറ്ററോളം ഉയരം വയ്ക്കുന്ന ഏകവർഷിയായ ഈ ചെടി കേരളത്തിൽ എല്ലായിടത്തും കാണാറുണ്ട്. ചെറിയ മഞ്ഞപ്പൂക്കളാണ് മുടിയൻപച്ചയുടേത്.  ഒരു അധിനിവേശസസ്യമായി കരുതിപ്പോരുന്ന ഈ ചെടി ഇളംപ്രായത്തിൽ പച്ചക്കറിയായി ഉപയോഗിക്കാറുണ്ട്. ഔഷധഗുണവുമുണ്ട്. വിത്തുകൾ വഴി വിതരണം നടക്കുന്നു. Synedrella ജനുസിലെ ഏക സ്പീഷിസ് ആണ് ഈ ചെടി. 

## വിവരണം
രോമാവൃതമായ തണ്ടുകളോട് കൂടിയ കുത്തനെ വളരുന്നു. പരുപരുത്ത ലഘുപത്രങ്ങൾ സമ്മുഖമായി വിന്യസിച്ചിരിക്കുന്നു. മഞ്ഞനിറത്തിലുള്ള പൂക്കൾ പത്രകക്ഷങ്ങളിൽ ഉണ്ടാകുന്നു.  ഒന്നിച്ചു കൂടിയത് എന്നർത്ഥമുള്ള ' synedros' എന്ന ഗ്രീക്കു പദത്തിന്റെ ലാറ്റിൻരൂപമാണ് ജനുസ്സ് നാമമായി നൽകിയിരിക്കുന്നത്. (കുറേ ചെറുപൂക്കളുടെ സംഘാതമാണ് ഒരു പൂവ് പോലെ തോന്നിപ്പിക്കുന്നത്). പത്രകക്ഷ(node)ത്തിൽ ഉണ്ടാകുന്ന പൂക്കൾ എന്നാണ് സ്പീഷീസ് പേരിന് അർത്ഥം.

വെസ്റ്റിൻഡീസ് സ്വദേശിയായ ഈ ചെറിയ കളസസ്യം ഇപ്പോൾ ഇന്ത്യയുൾപ്പെടെ മറ്റു ഏഷ്യൻ രാജ്യങ്ങളിലും എത്തിയിട്ടുണ്ട്. കേരളത്തിലെ ഇലപൊഴിയും വനങ്ങളിലും നാട്ടിൻപുറങ്ങളിലും പാതയോരങ്ങളിലും വളരുന്നു.  

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://eol.org/pages/503418/overview

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ആസ്റ്റ്രേസീ
രെഹാന സുൽത്താൻ

ഒരു ഇന്ത്യൻ ചലച്ചിത്ര നടിയാണ് **രെഹാന സുൽത്താൻ**, (ജനനം: ഏകദേശം 1950 നവംബർ 19). ആദ്യമായി അഭിനയിച്ച 1970-ലെ ചിത്രമായ *[[Dastak|ദസ്തകിലൂടെ]]* മികച്ച നടിക്കുള്ള ദേശീയ ചലച്ചിത്ര പുരസ്കാരം ലഭിച്ചതാണ് രെഹാനയെ പ്രശസ്തയാക്കിയത്. പൂനെയിൽ ഫിലിം ഇൻസ്റ്റിറ്റ്യൂട്ടിൽ നിന്ന് ബിരുദം നേടിയിട്ടുള്ളയാളാണ് രെഹാന. *[[Chetna|ചേത്‌ന]]* (1970) എന്ന ചലച്ചിത്രത്തിലെ വേഷം ഒരേതരം കഥാപാത്രങ്ങൾ ലഭിക്കുന്നതിന് കാരണമാവുകയും ഇത് രെഹാനയുടെ ചലച്ചിത്രജീവിതത്തിന് അവസാനം കുറിക്കുകയും ചെയ്തു.

## ജീവിതരേഖ
അലഹബാദിൽ ജനിച്ച രെഹാനയുടെ മാതാപിതാക്കൾ ബഹായി മതവിശ്വാസികളായിരുന്നു. 1967-ലാണ് രെഹാന ഹൈസ്കൂൾ പാസായത്. ആ വർഷം തന്നെ എഫ്.ടി.ഐ.ഐ.യിൽ അഭിനയം പഠിക്കുന്നതിന് പ്രവേശനം ലഭിച്ചു. വിശ്വനാഥ് അയ്യങ്കാരുടെ ഡിപ്ലോമ ചലച്ചിത്രമായ *ശാദി കി പഹ്‌ലി സാൽഗിര*യിലെ (1967) സെക്സിയായ വേഷമഭിനയിച്ചാണ് രെഹാന ബിരുദം നേടിയത്. രജീന്ദർ സിങ്ങ് ബേദിയുടെ *[[Dastak|ദസ്തക്]]* (1970) എന്ന ചലച്ചിത്രമാണ് രെഹാനയ്ക്ക് സിനിമാ രംഗത്തേയ്ക്ക് പ്രവേശനം നൽകിയത്. ചലച്ചിത്ര ഇൻസ്റ്റിറ്റ്യൂട്ടിൽ പഠിച്ച നടിമാരിൽ നായികാ റോളിലൂടെ സിനിമാ രംഗത്തെത്തുന്ന ആദ്യ നടിയെന്ന സ്ഥാനം ഇതോടെ രെഹാനയ്ക്ക് ലഭിച്ചു. ഇതൊടൊപ്പം തന്നെ 28 ദിവസം കൊണ്ട് ഷൂട്ട് ചെയ്ത *ചേത്‌ന* എന്ന ചിത്രത്തിൽ പുനരധിവസിപ്പിക്കപ്പെട്ട വേശ്യയായാണ് രെഹാന അഭിനയിച്ചത്. ഈ വേഷം ഹിന്ദി ചലച്ചിത്രമേഖലയിൽ വേശ്യകളുടെ ചിത്രീകരണത്തിൽ കാര്യമായ മാറ്റമുണ്ടാക്കി.

സെക്സിയായ വേഷങ്ങൾ രെഹാനയ്ക്ക് വിജയം നേടിക്കൊടുത്തുവെങ്കിലും ഭാവിയിൽ ലഭ്യമായ വേഷങ്ങൾ പരിമിതമാകുന്നതിനിടയായി. *ഹാർ ജീത്* (1972), *പ്രേം പർവത്* (1973), *കിസ്സ കുർസി കാ* (1977) എന്നിവ രെഹാന അഭിനയിച്ച ചിത്രങ്ങളാണ്. ഷബാന ആസ്മിക്കൊപ്പം വിജയ് ആനന്ദിന്റെ *ഹം രഹേ ന രഹേ* (1984) എന്ന ചിത്രത്തിലഭിനയിച്ചശേഷം രെഹാന സംവിധാ‌യകനും രചയിതാവുമായ ബി.ആർ. ഇഷാരയെ വിവാഹം കഴിച്ചു. ഇദ്ദേഹമാണ് *ചേത്‌ന* സംവിധാനം ചെയ്തത്. ഇവർ മുംബൈയിലാണ് റ്റാമസിക്കുന്നത്. ഇ.ടി.വി.യുടെ ഒരു ടെലിവിഷൻ സീരീസിലും പുട്ട് ജത്തൻ ദേ (1981) എന്ന പഞ്ചാബി ചലച്ചിത്രത്തിലും രെഹാന അഭിനയിച്ചിട്ടുണ്ട്.

## അവാർഡുകൾ
* 1971മികച്ച നടിക്കുള്ള ദേശിയ ചലച്ചിത്ര പുരസ്കാരം: *[[Dastak|ദസ്തക്]]*

## അവലംബം

## പുറത്തേയ്ക്കുള്ള കണ്ണികൾ
*
കാമശാസ്ത്രം

ഭാരതീയ സാഹിത്യത്തിൽ കാമത്തെ അഥവാ ലൈംഗികതയെക്കുറിച്ചുള്ള കൃതികളെ കൂട്ടത്തോടെ **കാമശാസ്ത്രം**  എന്ന് വിളിക്കുന്നു. അർഥത്തെ ചാണക്യന്റെ അർഥശാസ്ത്രം കൈകാര്യം ചെയ്യുന്ന പോലെത്തന്നെ ഇവ കാമത്തെ കൈകാര്യം  ചെയ്യുന്നു.

പരമശിവന്റെയും  ശ്രീ പാർവതിയുടെയും കാമതയെ പറ്റിയുള്ള സംഭാഷണം കേട്ട് നന്ദികേശ്വരൻ എഴുതിയതാണെന്ന് ഐതിഹ്യമുണ്ട്. 1000 അധ്യായങ്ങളുള്ള ഇതിനെ ആസ്പദമാക്കി ശ്വേതകേതു 500 അധ്യായങ്ങളുള്ള ഒരു കൃതി രചിച്ചു. ഇതിനെ ആസ്പദമാക്കി ബാഭ്രവ്യമഹർഷി 150 അധ്യായങ്ങളുള്ള ഒരു കൃതി രചിച്ചു. അതുപോലെതന്നെ സുവർണനാഭൻ, ഘോടകമുഖൻ, ഗോനർദീയൻ, ഗോണികാപുത്രൻ, കുചുമാരൻ എന്നിവരും  ഇതിലെ ഓരോ വിഷയങ്ങളെക്കുറിച്ചും  പ്രത്യേകം എഴുതി. പ്രാചീന ഭാരതത്തിൽ രതിയെ ഒരു പാപമായി കണക്കാക്കാതെ ചില ആത്മീയമാനങ്ങൾ കല്പിച്ചു കൊടുത്തിരുന്നതായി കാണാം. 

ആധുനിക കാലഘട്ടത്തിൽ ലഭ്യമായ ഏറ്റവും പഴക്കമുള്ള കൃതി വാത്സ്യായനന്റെ കാമസൂത്രമാണ്. രതിരഹസ്യം, പഞ്ചശഖ്യം, സ്മാരപ്രദീപം, രതിമഞ്ജരി, അനംഗരംഗം എന്നിവയാണ് കാമശാസ്ത്രത്തെക്കുറിച്ചുള്ള മറ്റ് ലഭ്യമായ കൃതികൾ. വത്സ്യായന കാമസൂത്രത്തിന്റെ നിരൂപണമായി യശോധരൻ എഴുതിയ ജയമംഗളവും, സൂത്രവൃത്തിയും കാമശാസ്ത്രത്തിൽപ്പെടുന്നു.

## അവലംബം


വർഗ്ഗം:ലൈംഗികസാഹിത്യം
രാമായണത്തിലെ സ്ത്രീ കഥാപാത്രങ്ങൾ

{| class="wikitable"
|-
! കഥാപാത്രം!! കുറിപ്പ്
|-
| അദിതി ||ബ്രഹ്മാവിന്റെ പൌത്രനായ കശ്യപന്റെ ഭാര്യ
|-
| അനസൂയ || സപ്തർഷികളിൽ ഒരാളായ അത്രിമഹർഷിയുടെ ഭാര്യ
|-
| കൗസല്യ || |ദശരഥന്റെ മൂന്നു ഭാര്യമാരിൽ മൂത്തവൾ
|-
|കൈകേയി|| ദശരഥന്റെ മൂന്ന് ഭാര്യമാരിൽ രണ്ടാമത്തവൾ
|-
|സുമിത്ര|| ദശരഥന്റെ മൂന്ന് ഭാര്യമാരിൽ മൂന്നാമത്തവൾ
|-
|ശാന്ത|| ദശരഥന് കൗസല്യയിൽ ജനിച്ച പുത്രി. അംഗരാജാവിൻ്റെ വളർത്തുപുത്രി. മഹർഷി ഋഷ്യശൃംഗൻ്റെ പത്നി.
|-
|സീത||ജനകന്റെ വളർത്തുപുത്രി, രാമന്റെ ഭാര്യ
|-
|ഊർമ്മിള|| ജനകന്റെ പുത്രി.സീതയുടെ സഹോദരി. ലക്ഷ്മണന്റെ പത്നി
|-
|മാണ്ഡവി || ദശരഥന്റെ നാലുമക്കളിൽ ഒരാളായ ഭരതന്റെ പത്നി. ജനകന്റെ അനുജനായ കുശദ്വജന്റെ രണ്ടു പുത്രിമാരിൽ ഒരുവൾ
|-
|ശ്രുതകീർത്തി|| ദശരഥന്റെ നാലുമക്കളിൽ ഒരാളായ ശത്രുഘ്നൻറെ പത്നി. ജനകന്റ് അനുജനായ കുശദ്വജന്റെ രണ്ടു പുത്രിമാരിൽ ഒരുവൾ
|-
|മന്ഥര ||കൈകേയിയുടെ ദാസി
|-
|ശബരി|| ഉത്തമഭക്തയായ ഒരു സന്യാസിനി
|-
|അഞ്ജന||വാനരനായ കേസരിയുടെ പത്നി. ഹനുമാൻ്റെ മാതാവ്.
|-
|താര||വാനര രാജാവായ ബാലിയുടെ പത്നി
|-
|രുമ|| സുഗ്രീവൻ്റെ പത്നി.
|-
|ത്രിജട||അശോകവനത്തിൽ സീതയുടെ കാവലിനായി നിയോഗിക്കപ്പെട്ട ഒരു രാക്ഷസി
|-
|മണ്ഡോദരി || പഞ്ചകന്യകമാരിൽ ഒരാൾ, രാവണന്റെ ഭാര്യ
|-
|വജ്രമാല||കുംബകർണൻ്റെ പത്നി.
|-
|സരമ||വിഭീഷണൻ്റെ പത്നി
|-
|കൈകസി||രാവണന്റെ അമ്മ
|-
|താടക || താടകാവനത്തിലെ രാക്ഷസി, കൈകസിയുടെ അമ്മ
|-
|ശൂർപ്പണഖ|| രാക്ഷസരാജാവായ രാവണന്റെ സഹോദരി
|-
|സുലോചന||ലങ്കാപതി രാവണൻ്റെ പുത്രനായ മേഘനാഥൻ്റെ പത്നി.
|-
|സുനൈന||മിഥിലയിലെ റാണി. രജർഷി ജനകൻ്റെ പത്നി. സീതയുടെയും ഉർമിളയുടെയും മാതാവ്.
|-
|ചന്ദ്രഭാഗ||സാങ്കാശ്യയിലെ റാണി. ജനകൻ്റെ അനുജനായ കുശധ്വജൻ്റെ പത്നി. മാണ്ഡവിയുടെയും ശ്രുതകീർത്തിയുടെയും മാതാവ്.
|-
|അഹല്യ||ഗൗതമമുനിയുടെ പത്നി. സദാനന്ദൻ്റെ മാതാവ്.
|-
|വേദവതി||വിഷ്ണുവിനെ പതിയാക്കുവാൻ തപസ്സനുശ്ഠിച്ച ഒരു സന്യാസിനി. സീതയുടെ പൂർവ്വജന്മം.

വർഗ്ഗം:രാമായണത്തിലെ കഥാപാത്രങ്ങൾ
ദേബശ്രീ റോയ്

ഒരു ബംഗാളി ചലച്ചിത്രനടിയാണ് **ദേബശ്രീ റോയ്** (ജനനം: 1964 ഓഗസ്റ്റ് 8). മികച്ച നടിക്കുള്ള 1994ലെ ദേശീയപുരസ്കാരം നേടിയിട്ടുണ്ട്.
## ജീവിതരേഖ
ബിരേന്ദ്ര കിഷോർ റോയിയുടെയും ആരതി റോയിയുടെയും മകളായി 1964 ഓഗസ്റ്റ് 8ന് ജനിച്ചു. അഞ്ചാം വയസിൽ ഹരിമോയ് സെൻ സംവിധാനം ചെയ്ത പഗോൾ താക്കൂർ(1967) എന്ന ചിത്രത്തിൽ അഭിനയിച്ചു. ഒരു ഒഡീസി നർത്തകി കൂടിയാണ് ദേബശ്രീ റോയ്. തന്റെ ബാല്യകാലത്തുതന്നെ നർത്തകിയായി അരങ്ങേറി. തന്റെ അമ്മയുടെ പക്കൽ നിന്നാണ് ദേബശ്രീ നൃത്തം പഠിച്ചത്.
## സിനിമകൾ
*അന്തോർ ബാഹിർ (2012)
*ലൈഫ് ഇൻ പാർക്ക് സ്ട്രീറ്റ് (2012)
## പുരസ്കാരങ്ങൾ
*കലാകാർ അവാർഡ്
*മികച്ച നടിക്കുള്ള ദേശീയപുരസ്കാരം(1994)
## അവലംബം


വർഗ്ഗം:1964-ൽ ജനിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ബംഗാളി ചലച്ചിത്രനടിമാർ
കെ.ബി. സുന്ദരാംബാൾ

ചലച്ചിത്ര അഭിനേതാവ്, ഗായിക, ഇന്ത്യയിൽ ആദ്യമായി തിരഞ്ഞെടുക്കപ്പെട്ട നിയമസഭാസാമാജിക എന്നീ നിലകളിൽ പ്രശസ്തയാണ് **കെ.ബി. സുന്ദരാംബാൾ** എന്ന *കൊടുമുടി ബാലമ്മാൾ സുന്ദരാംബാൾ*. തമിഴ്‌നാട്ടിലെ ഈറോഡ് ജില്ലയിലെ കൊടുമുടി എന്ന സ്ഥലത്ത് ജനിച്ച സുന്ദരാംബാളിന് 1970-ൽ രാജ്യം പത്മശ്രീ നൽകി ആദരിച്ചു.  1927-ൽ എസ്. ജി. കിട്ടപ്പയെ വിവാഹം കഴിച്ചതിനു ശേഷമുള്ള ഏതാനും വർഷങ്ങൾ സുന്ദരാംബാളിന്റെ ജീവിതത്തിലെ സുവർണ്ണകാലമായിരുന്നു. എന്നാൽ 1933-ൽ കിട്ടപ്പയുടെ അകാലമരണത്തിനുശേഷം സുന്ദരാംബാൾ കച്ചേരികളുമായി ഒതുങ്ങിക്കൂടുകയായിരുന്നു ചെയ്തത്.
## അവലംബം


വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
ഇന്ത്യൻ പൊതു തിരഞ്ഞെടുപ്പ് (2014)

ഇന്ത്യയിലെ പതിനഞ്ചാം ലോകസഭയുടെ കാലാവധി 2014 മെയ് 31-ന് അവസാനിക്കുന്നതിനാൽ തിരഞ്ഞെടുപ്പു കമ്മീഷൻ പതിനാറാം ലോകസഭാ തിരഞ്ഞെടുപ്പ് 2014 ഏപ്രിൽ 7 മുതൽ മെയ് 12 വരെ നടത്താനായി പ്രഖ്യാപിച്ചു. ഇന്ത്യയിലെ മുഴുവൻ സംസ്ഥാനങ്ങളിലെയും വോട്ടെടുപ്പ് ഒൻപതു ഘട്ടങ്ങളായിയാണ് പൂർത്തിയാക്കുന്നത്. വോട്ടെണ്ണലും ഫലപ്രഖ്യാപനവും മെയ് 16-ന് നടക്കും. ഇതിനോടനുബന്ധിച്ചുതന്നെ ആന്ധ്രപ്രദേശ്, സിക്കിം, ഒഡിഷ എന്നീ സംസ്ഥാനങ്ങളിലെ സംസ്ഥാന നിയമസഭയിലേക്കുള്ള തിരഞ്ഞെടുപ്പും നടക്കും.

## പ്രഖ്യാപനം
മുഖ്യതിരഞ്ഞെടുപ്പ് കമ്മീഷണർ വി.എസ്. സമ്പത്തും കമ്മീഷൻ അംഗങ്ങളായ എച്ച്.എസ്. ബ്രഹ്മ, ഡോ. നസീം സയ്ദി എന്നിവർ 2014 മാർച്ച് 06-നാണ് വാർത്താസമ്മേളനത്തിൽ തിരഞ്ഞെടുപ്പ് പ്രഖ്യാപിച്ചത്. മാർച്ച് 06 മുതൽ മാതൃകാ പെരുമാറ്റച്ചട്ടം ഇന്ത്യയിൽ നിലവിൽ വന്നു. പെരുമാറ്റച്ചട്ടം ഈ തിരഞ്ഞെടുപ്പിൽ ആകെ 72 ദിവസത്തേക്ക് ബാധകമാകും.

## ആസൂത്രണം
ഒൻപതു ഘട്ടങ്ങളായി ഏപ്രിൽ 7, 9, 10, 12, 17, 24, 30 മെയ് 7, 12 എന്നീ തീയതികളിലാണ് ഇന്തയിലെ ആകെ 543 സീറ്റുകളിലേക്കുള്ള തിരഞ്ഞെടുപ്പ്, കമ്മീഷൻ ആസൂത്രണം ചെയ്തിരിക്കുന്നത്.

## തെരഞ്ഞെടുപ്പ് ഫലം

## മണ്ഡലങ്ങളും ഘട്ടങ്ങളും

## പ്രചരണം

## അവലംബങ്ങൾ

വർഗ്ഗം:2014-ലെ ഇന്ത്യയിലെ തെരഞ്ഞെടുപ്പുകൾ
സുകുമാർ

ഹാസ്യസാഹിത്യകാരൻ, ഹാസ്യചിത്രകാരൻ എന്നീ നിലകളിൽ പ്രശസ്‌തനാണ് **സുകുമാർ** എന്ന പേരിലെഴുതുന്ന എസ്. സുകുമാരൻ പോറ്റി (ജനനം : 9 ജൂലൈ 1932). കേരള സാഹിത്യ അക്കാദമിയുടേയും ഈവി സ്‌മാരക സമിതിയുടേയും പുരസ്‌കാരങ്ങൾ ലഭിച്ചിട്ടുണ്ട്. 2023 സെപ്റ്റംബർ 30 ന് അന്തരിച്ചു.

## ജീവിതരേഖ
1932 ജൂലൈ 9-ന് തിരുവനന്തപുരം ജില്ലയിലെ ആറ്റിങ്ങലിൽ സുബ്ബരായൻ പോറ്റിയുടെയും കൃഷ്ണമ്മാളുടെയും മൂത്ത മകനായി ജനിച്ചു. ബാല്യകാലം തിരുവനന്തപുരത്ത് ചെലവഴിച്ചു. ബിരുദധാരിയാണ്. ഡി.ഐ.ജി ഓഫീസിൽ അഡ്മിനിസ്ട്രേറ്റീവ് അസിസ്റ്റന്റായിരുന്നു. നർമ്മകൈരളിയുടെ പ്രസിഡന്റായും കേരള കാർട്ടൂൺ അക്കാദമിയുടെ ചെയർമാനായും പ്രവർത്തിച്ചു. 

ലഘുചിത്രം|സുകുമാറിന്റെ പ്രഭാഷണം, കൊല്ലം പട്ടത്താനം ഗവ.എസ്.എൻ.ഡി.പി.യു.പി. സ്കൂളിൽ, മാർച്ച് 2014

## കൃതികൾ

### ഹാസ്യനോവൽ
*സർക്കാർ കാര്യം
*കോടമ്പക്കം
*പ്ലഗ്ഗുകൾ
*അ
*കൂത്തമ്പലം
*കുടുമ
*ഒട്ടിപ്പോ. 
### ഹാസ്യകഥകൾ
*ഒരു നോൺ ഗസറ്റഡ്‌ ചിരി
*രാജാകേശവദാസൻ
*ഞാൻ എന്നും ഉണ്ടായിരുന്നു
*സുസ്‌മിതം
*ഓപ്പറേഷൻ മുണ്ടങ്കുളം
*ഹാസ്യം സുകുമാരം
*അട്ടയും മെത്തയും
*ഊളനും കോഴിയും
*കൊച്ചിൻ ജോക്ക്‌സ്‌
*കാക്കിക്കഥകൾ
*സുകുമാർ കഥകൾ
*അഹം നർമ്മാസ്‌മി
*ഹാസ്യപ്രസാദം. 
### ഹാസ്യലേഖനങ്ങൾ
*പൊതുജനം പലവിധം (2 ഭാഗം)
*ജനം
*കഷായവും മേമ്പൊടിയും
*കഷായം (2 ഭാഗം)
*ചിരിചികിത്സ
*സുകുമാര ഹാസ്യം. 
### ഹാസ്യനാടകം
*സോറി റോങ്‌ നമ്പർ
*തല തിരിഞ്ഞ ലോകം
*ഒത്തുകളി. 
### ഹാസ്യനോവലെറ്റ്‌
*സ്‌ത്രീകൾക്കു മാത്രം – പുരുഷത്താർക്കും, 
### ഹാസ്യകവിതകൾ
*വായിൽ വന്നത്‌ കോതയ്ക്ക്‌ പാട്ട്‌
*കാവ്യം സുകുമാരം. 
### ഹാസ്യചിത്രസമാഹാരം
*ഡോ.മനശ്ശാസ്‌ത്രി
*സുകുമാർ ടൂൺസ്‌.

## പുരസ്കാരങ്ങൾ
*1996 ലെ ഹാസ്യ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം (വായിൽ വന്നത്‌ കോതയ്ക്ക്‌ പാട്ട്‌)
*ഈവി സ്‌മാരക സമിതിയുടെ പുരസ്‌കാരം
## അവലംബം


വർഗ്ഗം:മലയാള ഹാസ്യസാഹിത്യകാരന്മാർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:1932-ൽ ജനിച്ചവർ
വർഗ്ഗം:ജൂലൈ 9-ന് ജനിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:2023-ൽ മരിച്ചവർ
സോണി സോറി

ഛത്തീസ്‌ഗഢ് സംസ്ഥാനത്തെ ദണ്ഡേപാഢ ജില്ലയിലെ ജബേലി ഗ്രാമത്തിലെ ആദിവാസി അധ്യാപികയാണ്  **സോണി സോറി**. മോവോയിസ്റ്റ് ബന്ധം ആരോപിച്ച് 2011 ൽ ചണ്ഡീഗഢ് പോലിസിന് വേണ്ടി ഡൽഹി പോലിസ് ക്രൈം ബ്രാഞ്ച് അവരെ അറസ്റ്റ് ചെയ്തു. തടവിൽ കഴിയുമ്പോൾ പീഡനത്തിനും ലൈംഗിക ചുഷണത്തിനും അവർ ഇരയായതായി വാർത്തകൾ പുറത്ത് വന്നു. പിന്നീട് 2013ൽ എട്ടിൽ ആറ് കേസുകളിൽ തെളിവുകളുടെ അഭാവത്തിൽ അവരെ വിവിധ കോടതികൾ കുറ്റവിമുക്തയാക്കി.

ജയിൽ മോചിതയായ അവർ 2014ൽ ആം ആദ്മി പാർട്ടിയിൽ ചേർന്നു. 2014ലെ ലോകസഭാതിരഞ്ഞെടുപ്പിൽ ബസ്തറിൽ നിന്നും ആം ആദ്മി പാർട്ടിക്കു വേണ്ടി മത്സരിച്ചെങ്കിലും വിജയിക്കാനായില്ല.
## അവലംബം

വർഗ്ഗം:അദ്ധ്യാപകർ
വർഗ്ഗം:1975-ൽ ജനിച്ചവർ
വർഗ്ഗം:ആദിവാസി സാമൂഹിക പ്രവർത്തകർ
മഹാല ആൻഡ്രൂസ്

ബ്രിട്ടീഷ്‌കാരി ആയ പാലിയെന്റോളോജിസ്റ്റ്‌ ആണ് **മഹാല ആൻഡ്രൂസ്**. സ്കോട്ട്‌ലാൻഡ് ദേശീയ കാഴ്ച ബംഗ്ലാവിൽ ദീർഘകാലം പ്രവർത്തിച്ചിട്ടുണ്ട്. നട്ടെല്ലുള്ള ജീവികളുടെ ഫോസ്സിൽ പഠനം ആണ് പ്രധാന പ്രവർത്തന മേഖല.  ഡെവോണിയൻ, കാർബോണിഫെറസ് കാലഘട്ടത്തിലെ മത്സ്യങ്ങളെ കുറിച്ച് അനവധി പഠനങ്ങൾ നടത്തിയിടുണ്ട് , ഇതിൽ ഭൂരിഭാഗവും ഒണികോധസ് എന്നാ പുരാതന മത്സ്യത്തെ കുറിച്ചുള്ള പഠനങ്ങൾ ആണ്.

## അവലംബം

വർഗ്ഗം:വനിതാ പാലിയെന്റോളോജിസ്റ്റുകൾ
വർഗ്ഗം:1939-ൽ ജനിച്ചവർ
പി.കെ. ഹരികുമാർ

കേരള സംസ്ഥാന ലൈബ്രറി കൌൺസിൽ പ്രസിഡന്റ്, ഗ്രന്ഥശാല പ്രവർത്തകൻ, പ്രഭാഷകൻ, പൊതുപ്രവർത്തകൻ എന്നീ നിലകളിൽ പ്രസിദ്ധനാണ് **പി.കെ. ഹരികുമാർ**. നീണ്ടകാലം വൈക്കം നഗരസഭ ചെയർമാനായിരുന്നു. സി.പി.ഐ.(എം) കോട്ടയം ജില്ലാ സെക്രട്ടേറിയറ്റംഗമാണ്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഗ്രന്ഥശാലാ പ്രവർത്തകർ
വർഗ്ഗം:കേരളത്തിലെ പ്രഭാഷകർ
സൂസൻ ഇ. ഇവാൻസ്

ബ്രിട്ടീഷ്‌ വംശജ ആയ പാലിയെന്റോളോജിസ്റ്റും ഹെർപ്പറ്റോളോജിസ്റ്റും ആണ്  **സൂസൻ ഇ. ഇവാൻസ്**. 2003 ൽ ഇവർ ലണ്ടൻ  സർവകലാശാലയിലെ പാലിയെന്റോളോജി വിഭാഗം പ്രൊഫസർ ആയി. ഇപ്പോൾ ജീവിച്ചിരിക്കുന്നതും മൺ മറഞ്ഞ് പോയതും ആയ ഉരഗങ്ങളിലെയും ഉഭയ ജീവികളിലെയും ബാഹ്യ ഘടന ആണ് ഇവരുടെ പ്രധാന ഗവേഷണ വിഷയം.
പാലിയെന്റോളോജിയും ആയി ബന്ധപെട്ട 100 ൽ അധികം പുസ്തകങ്ങളും ഗവേഷണ പ്രബന്ധങ്ങളും ഇവർ രചിച്ചിടുണ്ട്‌. 

## തിരഞ്ഞെടുത്ത ചില ഗ്രന്ഥങ്ങളുടെ സൂചിക
* Evans SE. 1980. The skull of a new eosuchian reptile from the Lower Jurassic of South Wales. *Zool. J. Linn. Soc.* 70: 203–264.
* Evans SE. 1984. The classification of the Lepidosauria. Zool.J.Linn.Soc. 82: 87–100.
* Evans SE, Milner AR, Musett F. 1988. The earliest known salamanders (Amphibia, Caudata): a record from the Middle Jurassic of England. Geobios 21: 539–552.
* Evans SE. 2009. An early kuehneosaurid reptile (Reptilia: Diapsida) from the Early Triassic of Poland . *Palaeontologica Polonica* 65: 145-178.
* Evans SE, Jones MEH. 2010. The Origin, early history and diversification of lepidosauromorph reptiles. In Bandyopadhyay S. (ed.), New Aspects of Mesozoic Biodiversity, 27 Lecture Notes in Earth Sciences 132, 27-44.

## അവലംബം

വർഗ്ഗം:വനിതാ പാലിയെന്റോളോജിസ്റ്റുകൾ
വേദവതി

രാമായണത്തിലെ ഒരു സ്ത്രീകഥാപാത്രമാണ് **വേദവതി**. വേദവതിയാണ് മായാ സീതയായി മാറുന്നത്.

## പത്മനാഭസ്വാമി ക്ഷേത്രത്തിൽ
വേദവതിക്ക് കാസർ‍‍ഗോഡ് ജില്ലയിലുള്ള അനന്തപുരിയിലെ പത്മനാഭസ്വാമി ക്ഷേത്രത്തിൽ പ്രത്യേകം സ്ഥാനവും, പൂജയും പതിവുണ്ട്.
## ഇതും കാണുക
*വേദാവതി നദി

## അവലംബങ്ങൾ

വർഗ്ഗം:രാമായണത്തിലെ കഥാപാത്രങ്ങൾ
പി. ദേവൂട്ടി

ആറും ഏഴും കേരള നിയമസഭകളിൽ അഴീക്കോട് നിയമസഭാമണ്ഡലത്തെ പ്രതിനിധീകരിച്ച രാഷ്ട്രീയ നേതാവാണ് **പി. ദേവൂട്ടി**(1934 - 17 ഒക്ടോബർ 1997). സി.പി.എം. പ്രതിനിധിയായാണ് രണ്ടു തെരഞ്ഞെടുപ്പുകളിലും മത്സരിച്ചത്.

## ജീവിതരേഖ
പി. കുമാരനായിരുന്നു അച്ഛൻ. കെ എസ് ആർ ടി സി സംസ്ഥാന ഉപദേശക അംഗം,  മഹിളാ ഫെഡറേഷൻ സംസ്ഥാന കമ്മിറ്റി സെക്രട്ടറി, ജനാധിപത്യ മഹിളാ അസോസിയേഷൻ ദേശീയ ജോയിന്റ് സെക്രട്ടറി എന്നീ നിലകളിൽ പ്രവർത്തിച്ചു. കണ്ണൂർ ജില്ലയിലെ  അഴിക്കോട്ട് 1980ലെ തെരഞ്ഞെടുപ്പിൽ  പി.ദേവൂട്ടി കോൺഗ്രസ്സിലെ ടി.വി.നാരായണനെ 14,483 വോട്ടുകൾക്ക് പരാജയപ്പെടുത്തി. തുടർന്ന് രണ്ടുവർഷത്തിനുശേഷം നടന്ന തിരഞ്ഞെടുപ്പിലും പി.ദേവൂട്ടിതന്നെ മത്സരിച്ചു. 10,456 വോട്ടിന്റെ ഭൂരിപക്ഷത്തിൽ അവർ കോൺഗ്രസ്സിലെ പി.നാരായണനെ തോൽപ്പിച്ചു. 

## അവലംബം


വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:1934-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ഒക്ടോബർ 17-ന് മരിച്ചവർ
കുറിശ്ശേരി ഗോപാലപിള്ള

സംസ്‌കൃത പണ്ഡിതനും താർക്കികനും കവിയുമായിരുന്നു **കുറിശ്ശേരി ഗോപാലപിള്ള** (3 മാർച്ച് 1914 - 5 മേയ് 1978). 'കേരള ഗൗതമൻ' എന്ന പേരിലും അറിയപ്പെട്ടിരുന്ന ഇദ്ദേഹം സംസ്‌കൃതത്തിലും മലയാളത്തിലും  കൃതികൾ രചിച്ചിട്ടുണ്ട്.

## ജീവിതരേഖ
കൊല്ലം ജില്ലയിലെ പന്മനയിൽ അധ്യാപകനായ പദ്മനാഭപിള്ളയുടെയും കല്യാണി അമ്മയുടെയും പുത്രനായി ജനിച്ചു. ശാസ്ത്രി, ഉപാധ്യായ എന്ന സംസ്‌കൃത പരീക്ഷകൾ പാസായി. ബംഗാളി, അസമിയ, ഗുജറാത്തി, കന്നഡ, പഞ്ചാബി എന്നീ ഭാഷകൾ പഠിച്ചു.  ശാസ്ത്രവിഷയത്തിലുള്ള അവഗാഹം ആര്യ, ദ്രാവിഡ ഭാഷകളിൽ ഗവേഷണപരമായ പല പ്രവർത്തനങ്ങൾക്കും നേതൃത്വം നല്കാൻ അദ്ദേഹത്തെ സഹായിച്ചു. പെരുമ്പുഴയിലെയും പന്മനയിലെയും സംസ്കൃത സ്കൂളുകളിൽ ഹെഡ്മാസ്റ്ററായി ഔദ്യോഗികജീവിതം ആരംഭിച്ച ഗോപാലപിള്ള പിന്നീട് കേരള സർവ്വകലാശാലയുടെ മലയാളം ലെക്സിക്കൺ പണ്ഡിറ്റായും മാനുസ്‌ക്രിപ്റ്റ് ലൈബ്രറിയിൽ റിസർച്ച് ഓഫീസറായും ജോലി ചെയ്തു. 1944-'45 കാലഘട്ടത്തിൽ ഉത്തരേന്ത്യയിൽ സൈനികസേവനം നടത്തിയിട്ടുണ്ട്.

## എഴുത്തുകാരൻ
കാരികാവലി എന്ന വിശ്വനാഥ പഞ്ചാനനന്റെ കൃതിയെ അടിസ്ഥാനപ്പെടുത്തിയാണ് തന്റെ ശാസ്ത്രചിന്തകൾ അദ്ദേഹം അവതരിപ്പിച്ചത്. ന്യായശാസ്ത്രത്തിന്റെ  അടിസ്ഥാന രേഖയായ കേരളഗൗതമീയം എന്ന ഗ്രന്ഥമെഴുതി.  ഭാഷാസാഹിത്യത്തിന്റെയും ശാസ്ത്രത്തിന്റെയും വിഭാഗത്തിൽ  അദ്വിതീയമായ സ്ഥാനമാണ് കേരളഗൗതമീയത്തിനുള്ളത്. 1959ൽ പ്രകാശിതമായ ഈ ഗ്രന്ഥം 2013ൽ കേരള ഭാഷാ ഇൻസ്റ്റിറ്റ്യൂട്ട് പുനഃപ്രസിദ്ധീകരിച്ചു. ചട്ടമ്പി സ്വാമികളുടെ ജീവിതം ആസ്പദമാക്കിയ "വിദ്യാധിരാജൻ", 1971ലെ ഇന്തോ-പാക് യുദ്ധവിജയത്തെ കുറിച്ചുള്ള "വിജയലഹരി", 1970കളിൽ കേരള സർവ്വകലാശാല പാഠ്യപദ്ധതിയുടെ ഭാഗമായിരുന്ന "ഉദയകിരണങ്ങൾ", സംസ്കൃത-മലയാള നിഘണ്ടുവായ "ശബ്ദവൈജയന്തി" തുടങ്ങിയവയും ശ്രദ്ധേയകൃതികളാണ്. 2023 ഏപ്രിലിൽ “കുറിശ്ശേരി സമ്പൂർണ കൃതികൾ“ പ്രസിദ്ധീകരിക്കപ്പെട്ടു.

## കൃതികൾ
സംസ്കൃതം
* ദശകുമാരചരിത സംഗ്രഹം (1936)
* ശ്രീശങ്കരചരിതം (1936) 
* ശ്രീകൃഷ്ണവിജയം (1936)

മലയാളം
* ശബ്ദവൈജയന്തി (സംസ്കൃത- മലയാള നിഘണ്ടു, 1942)
* വാസന്തരാഗിണി (നാടകീയ കാവ്യം, 1945)
* ശ്രീവിദ്യാധിരാജൻ (ജീവചരിത്രം, 1947)
* ആഹാരവും കൃഷിയും (കൃഷിശാസ്ത്രം, 1951)
* കേരളഗൗതമീയം (1959)
* ഉദയകിരണങ്ങൾ (പ്രബന്ധങ്ങൾ, 1967)
* ജീവിതഗീത (കവിത, 1972)
* വിജയലഹരി (കവിത, 1972)
* സമീക്ഷണം (പ്രബന്ധങ്ങൾ, 1972)
* വിജ്ഞാനദീപം (പ്രബന്ധങ്ങൾ, 1972)
* ഭാഷാചിന്തകൾ (പ്രബന്ധങ്ങളും സംവാദങ്ങളും, 2016)
## അവലംബം


## കൂടുതൽ വായനയ്ക്ക്

* വാല്യം 3, അഖില വിജ്ഞാനകോശം; ഡി.സി ബുക്സ്, കോട്ടയം; ഡിസംബർ 1988 (പേജ് 253)
* റെഫറൻസ് ഏഷ്യ വാല്യം. 1 (Asia's First Who's Who of Men and Women of Achievements and Distinctions); ചീഫ് എഡിറ്റർ- കെ എൽ ഗുപ്ത; Tradesman & Men India; ഓഗസ്റ്റ് 1975 (പേജ് 367 - 368)
* റെഫറൻസ് ഇന്ത്യ 1968-69 (Biographical Notes on Men and Women of Achievements and Distinctions in India); എഡിറ്റർ- കെ എൽ ഗുപ്ത; Tradesman & Men India; 1969 (പേജ് 40-41)
* സാഹിത്യകാര ഡയറക്ടറി ; കേരള സാഹിത്യ അക്കാദമി, തൃശ്ശൂർ; ഡിസംബർ 1976
* ശ്രീ വിദ്യാധിരാജൻ - കുറിശ്ശേരി ഗോപാലപിള്ള Archive.org-ൽ
* ഓപ്പൻ ലൈബ്രറിയിലെ തിരഞ്ഞെടുത്ത കാറ്റലോഗ്
* ഗൂഗിൾ ബുക്സിലെ തിരഞ്ഞെടുത്ത കാറ്റലോഗ്

വർഗ്ഗം:സംസ്കൃതപണ്ഡിതർ
വർഗ്ഗം:സംസ്കൃത കവികൾ
വർഗ്ഗം:മലയാളം എഴുത്തുകാർ
വർഗ്ഗം:മാർച്ച് 3-ന് ജനിച്ചവർ
വർഗ്ഗം:മേയ് 5-ന് മരിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:1978-ൽ മരിച്ചവർ
പാർവതി പവനൻ

പ്രശസ്ത എഴുത്തുകാരനും യുക്തിവാദിയുമായിരുന്ന പവനന്റെ ഭാര്യയാണ് **പാർവ്വതി പവനൻ**. 2007-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം നേടിയ പവനപർവ്വം എന്ന ഗ്രന്ഥത്തിന്റെ രചയിതാവാണ് അവർ. 

പാലക്കാട് ജില്ലയിലെ ഒറ്റപ്പാലത്ത് ജനിച്ചു. പത്രപ്രവർത്തകനായ സി.പി. രാമചന്ദ്രൻ സഹോദരനാണ് മക്കൾ: സി.പി. രാജേന്ദ്രൻ, സി.പി സുരേന്ദ്രൻ, സി. പി. ശ്രീരേഖ. 

## അവലംബം

വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കെ. ഉപ്പി സാഹിബ്

കെ. ഉപ്പി സാഹിബു (1891-1972) 1891 ൽ തലശ്ശേരിക്കടുത്തു കോട്ടയത്ത്‌ പ്രസിദ്ധമായ കൊട്ടാൽ തറവാട്ടിൽ ആണ് ഉപ്പി സാഹിബ് ജനിച്ചത്‌. 1920-ൽ മദിരാശി മുഹമ്മദൻ കോളേജിലെ വിദ്യാർത്ഥി ആയിരുന്ന സമയത്ത് നിസ്സഹകരണ പ്രസ്ഥാനത്തിൽ ആകൃഷ്ടനായി പൊതുരംഗത്ത് സജീവം ആയി.
## പൊതുരംഗത്ത്
1923-ലും, 1926-ലും മദിരാശി ലെജിസ്ലേറ്റീവ് കൗൺസിൽ അംഗമായി. 1930-ൽ കേന്ദ്ര നിയമ സഭയിലേക്കും തെരഞ്ഞെടുക്കപ്പെട്ടു. 1946-ൽ വീണ്ടും മദിരാശി ലെജിസ്ലേറ്റീവ് അസംബ്ലിയിലേക്ക് കൗൺസിൽ അംഗമായി. 1951-ൽ സ്വാതന്ത്ര ഇന്ത്യയിൽ നടന്ന തെരഞ്ഞെടുപ്പിൽ തിരൂർ നിയോജക മണ്ഡലത്തിൽ നിന്ന് കമ്മ്യൂണിസ്റ്റ്‌ നേതാവ് കെ ദാമോദരനെയും കോൺഗ്രസ് നേതാവ് കെ. അഹമ്മദ് കുട്ടിയേയും പരാജയപ്പെടുത്തി മദിരാശി നിയമ നിർമ്മാണ സഭയിലേക്ക് തെരഞ്ഞെടുക്കപ്പെട്ടു. മുസ്ലിം ലീഗിന്റെ പാർലിമെന്ററി പാർട്ടി ലീഡർ ആയും തെരഞ്ഞെടുക്കപ്പെട്ടു. കേരള മുസ്ലിം മജ്ലിസിന്റെ പ്രഥമ ജനറൽ സെക്രട്ടറി, കണ്ണൂർ ജില്ലാ മുസ്ലിം ലീഗിന്റെ പ്രഥമ പ്രസിഡന്റ്, മലബാർ ജില്ലാ മുസ്ലിം ലീഗിന്റെയും കേരള സസ്ഥാന മുസ്ലിം ലീഗ് കമ്മിറ്റിയുടെയും വൈസ്‌ പ്രസിഡന്റ് എന്നീ പദവികൾ വഹിച്ചു.
### നിഷ്പക്ഷ സംഘം-കേരള മുസ്‌ലിം മജ്‌ലിസ്
കേരള മുസ്‌ലിംകൾക്കിടയിൽ ആദ്യമായി രൂപംകൊണ്ട **നിഷ്പക്ഷസംഘം** എന്ന സംഘടനയുമായി ഉപ്പി സാഹിബ് സഹകരിച്ചിരുന്നു. ഇത് പിന്നീട് **കേരള മുസ്‌ലിം മജ്‌ലിസ്** എന്ന സംഘടനയിൽ ലയിച്ചു. ഇതിൽ ഉപ്പി സാഹിബ് നേതൃപരമായ പങ്കുവഹിച്ചു
### മുസ്‌ലിം ലീഗിൽ
1937 ഡിസംബർ 20-ന് മലബാർ ജില്ലയിൽ മുസ്ലിം ലീഗ് രൂപീകരിക്കപ്പെട്ടപ്പോൾ ഉപ്പി സാഹിബ് വൈസ് പ്രസിഡന്റായിരുന്നു.

## മരണം
എൺപത്തി ഒന്നാം വയസ്സിൽ 1972 മെയ്‌ 11 നു കെ ഉപ്പി സാഹിബ് നിര്യാതനായി.

## അവലംബങ്ങൾ

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
സന്ധ്യ മുഖോപാധ്യായ്

ഒരു ബംഗാളി ചലച്ചിത്രഗായികയാണ് **സന്ധ്യ മുഖോപാധ്യായ്**(ജനനം: 1931 ഒക്ടോബർ 4). അവർ സന്ധ്യ മുഖർജി എന്ന പേരിലും അറിയപ്പെടുന്നു. പശ്ചിമ ബംഗാളിലെ ഉയർന്ന ബഹുമതിയായ ബംഗാ-വിഭൂഷൺ ലഭിച്ചിട്ടുണ്ട്.
## ജീവിതരേഖ
1931ൽ പശ്ചിമ ബംഗാളിലെ കൊൽക്കത്തയിൽ ജനിച്ചു. തന്റെ 17-ആം വയസിൽ ഹിന്ദി ഗായികയായി അരങ്ങേറി.
## സിനിമകൾ
*പെഹ്‌ല ആദ്മി
*മനോഹർ
*മംത
*ഫരേബ്
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കകാരം(1970)
*ബംഗാ-വിഭൂഷൺ
## അവലംബം


വർഗ്ഗം:1931-ൽ ജനിച്ചവർ
വർഗ്ഗം:ഒക്ടോബർ 4-ന് ജനിച്ചവർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബംഗാളി സംഗീതസംവിധായകർ
വർഗ്ഗം:ബോളിവുഡ് ഗായികമാർ
ഉക്രൈനിലെ റഷ്യൻ സൈനിക ഇടപെടൽ 2014

റഷ്യൻ-ഉക്രേനിയൻ യുദ്ധവും ഉക്രെയ്നിനെതിരായ റഷ്യൻ സായുധ ആക്രമണവും ഉക്രെയ്നിന്റെ സ്വാതന്ത്ര്യയുദ്ധവും ഉക്രെയ്നിന്റെ പരമാധികാരത്തിനും പ്രദേശിക സമഗ്രതയ്ക്കും എതിരായി റഷ്യൻ ഫെഡറേഷന്റെ സായുധ സേനയുടെ പ്രത്യക്ഷവും പരോക്ഷവുമായ ഉപയോഗമാണ്. 2014 ൽ ആരംഭിച്ച റഷ്യയുടെ ഉക്രെയ്‌നിനെതിരായ സായുധ ആക്രമണത്തിന്റെ പ്രത്യക്ഷ ഘടകങ്ങൾ ഇവയാണ്:

* 2014 ഫെബ്രുവരി-മാർച്ച് മാസങ്ങളിൽ റഷ്യ ക്രിമിയ പിടിച്ചെടുക്കൽ (ഫെബ്രുവരി 20, 2014 ന് റഷ്യ ഉപദ്വീപിന്റെ താൽക്കാലിക അധിനിവേശത്തിന്റെ തുടർന്നുള്ള തുടക്കത്തോടെ)
* 2014 ഏപ്രിൽ മുതൽ കിഴക്കൻ ഉക്രെയ്നിലെ (Donbass) യുദ്ധം, റഷ്യൻ ഫെഡറേഷന്റെ പ്രത്യേക സേവനങ്ങൾ മുഖേന "ജനങ്ങളുടെ" പ്രസംഗങ്ങളുടെ മറവിൽ ഡൊനെറ്റ്സ്ക്, ലുഹാൻസ്ക് "പീപ്പിൾസ് റിപ്പബ്ലിക്കുകൾ" എന്ന് വിളിക്കപ്പെടുന്ന സൃഷ്ടിയോടെ ആരംഭിച്ചു.
* 2022 ഫെബ്രുവരി 24-ന് ഉക്രെയ്നിലെ റഷ്യൻ അധിനിവേശം, നീണ്ട സൈനിക സന്നാഹത്തിനും ഭീകര അർദ്ധ-രാഷ്ട്രങ്ങളായ "DPR", "LPR" എന്നിവയെ സ്റ്റേറ്റ് എന്റിറ്റികളായി റഷ്യ അംഗീകരിച്ചതിനും ശേഷം ആരംഭിച്ചു.

2021 ജനുവരി വരെ, ഐക്യരാഷ്ട്രസഭയുടെ കണക്കനുസരിച്ച്, യുദ്ധത്തിൽ ആകെ മരിച്ചവരുടെ എണ്ണം 13,100-13,300 ആണ്. ഇതിൽ 3,375 സിവിലിയൻ മരണങ്ങളും, ഏകദേശം 4,150 ഉക്രേനിയൻ സൈനികരും, ഏകദേശം 5,700 റഷ്യൻ അനുകൂല തീവ്രവാദികളും ഉൾപ്പെടുന്നു. ഏകദേശം 1.8 ദശലക്ഷം ആളുകൾ ഐഡിപികളായി മാറിയിരിക്കുന്നു. ഉക്രെയ്നിന്റെ പ്രദേശത്തിന്റെ 7 ശതമാനത്തിലധികം റഷ്യ കൈവശപ്പെടുത്തി.

2015 ജനുവരി 27 ന്, ഉക്രെയ്നിലെ വെർഖോവ്ന റഡ റഷ്യൻ ഫെഡറേഷനെ ഒരു ആക്രമണകാരിയായി അംഗീകരിച്ചു.

## അവലംബം

വർഗ്ഗം:റഷ്യൻ-ഉക്രേനിയൻ യുദ്ധം
രൂപ ഗാംഗുലി

ഒരു ബംഗാളി, ഹിന്ദി നടിയും ഗായികയുമാണ് **രൂപ ഗാംഗുലി** (ജനനം: 1966 നവംബർ 25). ടെലിവിഷൻ സീരിയലായ മഹാഭാരതത്തിലെ(1988) ദ്രൗപതിയുടെ വേഷം അവതരിപ്പിച്ചത് ഇവരായിരുന്നു. മികച്ച ഗായികയ്ക്കുള്ള ദേശീയപുരസ്കാരം ലഭിച്ചിട്ടുണ്ട്.

## ജീവിതരേഖ
കൊൽക്കത്തയ്ക്കടുത്തുള്ള കല്യാണിയിലെ കൂട്ടുകുടുംബത്തിൽ 1966 നവംബർ 25ന് ജനിച്ചു. ബെൽത്താല ഗേൾസ് ഹൈസ്ക്കൂളിൽ നിന്നും മധ്യമിക് പരീക്ഷ പാസായി. കൊൽക്കത്തയിലെ ജോഗമായ ദോവി കോളേജിൽ നിന്നും ഡിഗ്രി പാസായി. 1992ൽ ധ്രുബ മുഖർജിയെ വിവാഹം ചെയ്തു. 2006ൽ ഇവർ പിരിഞ്ഞു.

## സിനിമകൾ
*സാഹേബ്(1985)
*ഏക് ദിൻ അചാനക്(1989)
*മീന ബസാർ(1991)
*വിരോധി(1992)
*സുഗന്ധ്(1991)
*ലക്ക്(2009)
*ഹാഫ് സീരിയസ്(2013)

## സീരിയലുകൾ
*മഹാഭാരത്
*ചന്ദ്രകാന്ത
*കസ്തൂരി
*ലൗ സ്റ്റോറി
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കാരം(2011)
*കലാകർ അവാർഡ്
## അവലംബം


വർഗ്ഗം:1966-ൽ ജനിച്ചവർ
വർഗ്ഗം:നവംബർ 25-ന് ജനിച്ചവർ
വർഗ്ഗം:കൊൽക്കത്തയിൽ ജനിച്ചവർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായികമാർ‎
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:വനിതാ രാജ്യസഭാംഗങ്ങൾ